ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ


	2023-жылдын «24» октябры 
	  № 151
	   Москва шаары




Бажы алымдарын, салыктарды төлөө боюнча милдеттердин аткарылышын камсыз кылуу сертификаты жөнүндө


Евразия экономикалык бирлигинин Бажы кодексинин 147-беренесинин 5-пунктуна, 2022-жылдын 19-апрелиндеги бажы транзитинин бажы жол-жобосуна ылайык Товарларды ташууда (транспорттоодо) бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттерди аткарууну камсыздоону колдонуунун өзгөчөлүктөрү жөнүндө макулдашуунун 3-беренесин эске алып, Евразия экономикалык комиссиясынын Коллегиясы чечти:
1. Тиркелгендер бекитилсин:
Бажы алымдарын, салыктарды төлөө боюнча милдеттердин аткарылышын камсыз кылуу сертификатынын формасы; 
Бажы алымдарын, салыктарды төлөө боюнча милдеттердин аткарылышын камсыз кылуу сертификатын толтуруу тартиби;
Бир транзиттик декларация боюнча ташылуучу товарларга карата бажы алымдарын, салыктарды төлөө боюнча милдеттердин аткарылышын камсыз кылуу сертификатын пайдалануу жана мындай сертификатка өзгөртүүлөрдү (толуктоолорду) киргизүү тартиби;
Бир нече транзиттик декларация боюнча ташылуучу товарларга карата бажы алымдарын, салыктарды төлөө боюнча милдеттердин аткарылышын камсыз кылуу сертификатын пайдалануу жана мындай сертификатка өзгөртүүлөрдү (толуктоолорду) киргизүү тартиби.
2. Төмөнкүлөр күчүн жоготту деп таанылсын:
Евразия экономикалык комиссиясынын Коллегиясынын 
2019-жылдын  19-ноябрындагы № 199 «Бажы алымдарын, салыктарды төлөө боюнча милдеттердин аткарылышын камсыз кылуу сертификаты жөнүндө» чечими;
Евразия экономикалык комиссиясынын Коллегиясынын чечимдерине киргизилүүчү өзгөртүүлөрдүн 3-пункту  (Евразия экономикалык комиссиясынын Коллегиясынын 2020-жылдын 24-ноябрындагы № 155 «Евразия экономикалык комиссиясынын Коллегиясынын айрым чечимдерине өзгөртүүлөрдү киргизүү жөнүндө» чечимине).
3. Ушул чечим 2025-жылдын 1-апрелинен тартып күчүнө кирет.


	Евразия экономикалык комиссиясынын Коллегиясынын төрагасы
	
                          М. Мясникович

БЕКИТИЛДИ
Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен 

	Бажы алымдарын, салыктарды төлөө боюнча милдеттердин аткарылышын камсыз кылуу сертификатынын 
ФОРМАСЫ 

БЕКИТИЛДИ
Евразия экономикалык комиссиясынын Коллегиясынын 2023-жылдын 
24-октябрындагы № 151 чечими
 менен




Бажы алымдарын, салыктарды төлөө боюнча милдеттердин аткарылышын камсыз кылуу сертификатын толтуруу 
ТАРТИБИ


[bookmark: sub_2001]1. Ушул Тартип электрондук документ түрүндө жана кагаз жүзүндөгү документ түрүндө бажы алымдарын, салыктарды төлөө боюнча милдеттердин аткарылышын камсыз кылуу сертификатын (мындан ары – сертификат) толтуруу эрежесин, ошондой эле анын колдонуу мөөнөтүн аныктоо эрежесин аныктайт.
2. Ушул Тартип сертификатты пайдаланууда Евразия экономикалык бирлигинин Бажы кодексинин (мындан ары – Кодекс) 143-беренесинин 1-пунктунун 1-пунктчасына ылайык Евразия экономикалык комиссиясы тарабынан аныкталган учурларда бажы алымдарын, салыктарды төлөө боюнча милдеттердин аткарылышын камсыз кылууну ырастоо максатында, ошондой эле атайын, демпингге каршы, компенсациялык алымдарды (мындан ары – камсыздоо, алымдар, салыктар) төлөө боюнча милдеттердин аткарылышын камсыз кылууну ырастоо максатында колдонулат.
Бир транзиттик декларация боюнча ташылуучу товарларга карата камсыз кылууну ырастаган сертификат (мындан ары – бир жолку сертификат) электрондук документ түрүндө таризделет, ал эми Кодекстин 147-беренесинин 2-пунктунда каралган учурларда кагаз жүзүндө документ түрүндө жол-жоболоштурууга жол берилет.
Бир нече транзиттик декларациялар боюнча ташылуучу товарларга карата башкы камсыздоону ырастаган сертификат (мындан ары – башкы сертификат) электрондук документ түрүндө таризделет.
3. Электрондук документ түрүндө сертификат Евразия экономикалык комиссиясы аныктаган түзүмгө ылайык толтурулат.
Кагаз жүзүндөгү документ түрүндө бир жолку сертификат Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген форма боюнча толтурулат.
4. Сертификатты толтурууда Евразия экономикалык бирлигинин ченемдик-маалымдама маалыматынын бирдиктүү тутумунун ресурстарынын курамына кирген маалымдамалар жана классификаторлор, ошондой эле бажы максаттары үчүн пайдаланылуучу, Евразия экономикалык бирлигине мүчө мамлекеттердин (мындан ары – мүчө мамлекеттер) мыйзамдарына ылайык түзүлүүчү жана колдонулууга тийиш болгон маалымдамалар жана классификаторлор колдонулат.
5. Ушул Тартиптин максаттары үчүн графа деп электрондук документ түрүндөгү сертификаттын түзүмүнүн реквизиттерин (реквизиттери) же бөлүмчөлөрдү, тилкелерди жана элементтерди камтый турган кагаз жүзүндөгү документ түрүндө сертификаттын формасынын түзүмдүк бирдигин түшүнөбүз. Ушул Тартипке ылайык бир графада бир белги боюнча бириктирилген маалымдар көрсөтүлөт.
6. Электрондук документ түрүндөгү сертификат сертификатты автоматташтырып иштеп чыгуу үчүн зарыл болгон техникалык мүнөздөгү маалымдарды камтышы мүмкүн. Мындай маалымдар маалымат системасы аркылуу түзүлөт. Көрсөтүлгөн маалымдардын курамы электрондук документ түрүндө сертификаттын түзүмүндө аныкталат.
Техникалык мүнөздөгү маалымдар электрондук документ түрүндө сертификаттын кагаз жүзүндөгү көчүрмөсүн басып чыгарууда көрсөтүлбөйт.
7. Кагаз жүзүндөгү документ түрүндө бир жолку сертификат А4 форматындагы кагаздын барактарында 2 нускада түзүлөт. Бир нускасы бажы органына камсыздоо берилген мүчө мамлекеттин бажы органы (мындан ары – каттоочу бажы органы) үчүн, экинчиси – сертификат берген жак үчүн арналган.
Латын алфавитинин тамгаларын колдонуп чет өлкөлүк жактардын аталыштарын жана даректерин, коммерциялык, транспорттук (ташуучу) документтер жөнүндө маалымдарды көрсөтүүгө жол берилет.
8. Эгерде кагаз жүзүндөгү документ түрүндө бир жолку сертификаттын графаларында маалымдарды көрсөтүү үчүн орун жетишсиз болсо, мындай маалымдар сертификаттын арткы бетинде көрсөтүлөт. Мында сертификаттын тиешелүү графасында «артын кара» деген жазуу жазылат.
[bookmark: sub_2003]Кагаз жүзүндөгү документ түрүндө бир жолку сертификаттын арткы бетинде тиешелүү графанын номери коюлат жана ушул графада көрсөтүлүүгө тийиш болгон маалымдар келтирилет. Мындай маалымдар сертификатты толтурган адамдын колу менен күбөлөндүрүлөт.
9. 1-9-графалар (сертификаттын түзүмүнүн тиешелүү реквизиттери), ал эми башкы сертификатты тариздөөдө «В» графасына ылайык сертификаттын түзүмүнүн реквизиттери сертификат берген адам тарабынан толтурулат.
 «А», «С» жана «D» графалары (сертификаттын түзүмүнүн тиешелүү реквизиттери), ал эми бир жолку сертификатты тариздөөдө «В» графасы (сертификаттын түзүмүнүн тиешелүү реквизиттери) бажы органынын кызмат адамы тарабынан толтурулат же бажы органынын маалыматтык системасы тарабынан түзүлөт.
10.  1 графа «Сертификат» төмөнкүдөй тартипте толтурулат.
Кагаз жүзүндөгү документ түрүндө бир жолку сертификат толтурулганда «РС» аббревиатурасы көрсөтүлөт. Электрондук документ түрүндө бир жолку сертификат толтурулганда сертификаттын түзүмүнүн тиешелүү реквизиттеринде «ЭД/РС» аббревиатурасы көрсөтүлөт.
Башкы сертификат толтурулганда сертификаттын түзүмүнүн тиешелүү реквизиттеринде «ЭД/ГС» аббревиатурасы көрсөтүлөт.
11.  2-графа «Камсыздоо берген жак» төмөнкүдөй тартипте толтурулат.
Графада ушул Тартиптин 23-пунктуна ылайык камсыздоо берген жак жөнүндө маалымдар көрсөтүлөт.
12.  3-графа «Камсыздоо берген жак жөнүндө маалымдар» төмөнкүдөй тартипте толтурулат. 
Графада берилген камсыздоо жөнүндө маалымдар көрсөтүлөт.
Графанын сол бөлүкчөсүндө (сертификаттын түзүмүнүн тиешелүү реквизитинде) бажы алымдарын, салыктарды төлөө боюнча милдеттерди аткарууну камсыз кылуу ыкмаларынын классификаторуна ылайык камсыздоо ыкмасынын коду көрсөтүлөт.
Графанын оң бөлүкчөсүндө (сертификаттын түзүмүнүн тиешелүү реквизиттеринде) камсыздоону ырастаган документтер жөнүндө маалымдар (камсыздоо катары акча каражаттарынын (акчалардын) салынгандыгын ырастаган документтер, кепилдик келишимдери, банк кепилдиктери, мүлктү күрөөгө коюу жөнүндө келишимдер, Кодекстин 63-статьясынын 2-пунктуна ылайык мүчө мамлекеттердин мыйзамдарында белгиленген камсыздоо ыкмасын колдонууда алымдарды, салыктарды төлөө боюнча милдеттердин аткарылышын камсыз кылууну ырастаган документтер), ал эми мүчө мамлекеттердин мыйзамдарында каралган, берилген камсыздоону кабыл алууну ырастоочу бажы документи болгон учурда – мындай бажы документи жөнүндө маалымдар көрсөтүлөт.
Мындай маалымдар кк.аа.жж. (күн, ай, календардык жылдын акыркы 
2 саны) форматындагы документтин номерин жана датасын, ал эми документ бажы органы тарабынан катталган учурда – документтин каттоо номерин же бажы документинин каттоо номерин (мындай бажы документи болгон учурда) камтыйт.
Беларусь Республикасында графанын оң бөлүкчөсүндө (сертификаттын түзүмүнүн тиешелүү реквизиттеринде) берилген камсыздоонун өлчөмү жана валюталардын классификаторуна ылайык мындай камсыздоо берилген валютанын тамга коду көрсөтүлөт.
Электрондук документ түрүндөгү сертификатта маалымдар сертификаттын түзүмүнүн тиешелүү реквизиттеринде, ал эми кагаз жүзүндөгү документ түрүндө бир жолку сертификатта – ар бир документ боюнча «–» тире белгиси аркылуу өзүнчө сап менен көрсөтүлөт.
13.  4-графа «Сертификаттын суммасы» төмөнкүдөй тартипте толтурулат.
Графада сертификат таризделүүчү камсыздоонун суммасы жана валюталардын классификаторуна ылайык камсыздоо берилген валютанын тамга коду көрсөтүлөт.
Электрондук документ түрүндөгү сертификатта маалымдар сертификаттын түзүмүнүн тиешелүү реквизиттеринде, ал эми кагаз жүзүндөгү документ түрүндө бир жолку сертификатта «–» тире белгиси аркылуу көрсөтүлөт.
Сертификат таризделүүчү камсыздоонун суммасы үтүрдөн кийинки
 2 белгиге чейинки тактык менен көрсөтүлөт, ал эми Армения Республикасында жана Казакстан Республикасында толук көлөмгө чейин тегеректелет.
14. 5-графа  «Декларант» төмөнкүдөй тартипте толтурулат.
Графада ушул Тартиптин 23-пунктуна ылайык бажы транзитинин бажы жол-жобосуна жайгаштырылган товарлардын декларанты катары чыга турган жак жөнүндө маалымдар  көрсөтүлөт.
Эгерде бажы транзитинин бажы жол-жобосуна жайгаштырылган товарлардын декларанты болуп 2-графада көрсөтүлгөн жак чыга турган болсо, электрондук документ түрүндө сертификаттын түзүмүнүн реквизиттеринде дал келүүнүн белгиси көрсөтүлөт, ал эми кагаз түрүндөгү сертификаттын графасында «2-графаны кара» деген жазуу жазылат.
15. 6-графа  «Коммерциялык жана транспорттук (жүк ташуучу) документтер жөнүндө маалымдар жана башка маалымдар » төмөнкүдөй тартипте толтурулат.
Бир жолку сертификатты толтурууда графада (сертификаттын түзүмүнүн тиешелүү реквизиттеринде) коммерциялык жана транспорттук (ташуучу) документтер жөнүндө төмөнкүдөй маалымдар көрсөтүлөт:
документтердин жана маалымдардын түрлөрүнүн классификаторуна ылайык документтин коду;
кк.аа.жж форматында документтин номери жана датасы (күнү, айы, календардык жылдын акыркы 2 цифрасы).
Электрондук документ түрүндө бир жолку сертификатты толтурууда маалымдар сертификаттын түзүмүнүн тиешелүү реквизиттеринде, ал эми кагаз түрүндөгү бир жолку сертификатты толтурууда «–» тире белгиси аркылуу көрсөтүлөт.
Башкы сертификатты толтурууда коммерциялык жана транспорттук (жүк ташуучу) документтер жөнүндө маалымдар көрсөтүлбөйт.
Эгерде алымдарды, салыктарды төлөө боюнча милдеттердин аткарылышы кепилдик берүүчү менен камсыздоону берген жактын ортосунда түзүлгөн келишимге ылайык камсыздалса, товарлардын номенклатурасы чектелген болсо, башкы сертификаттын түзүмүнүн тиешелүү реквизиттеринде төмөнкүлөр көрсөтүлөт:
аларды бажы транзитинин бажы жол-жобосуна жайгаштырууда камсыздоо берүүнү ырастоо максатында башкы сертификат колдонулушу мүмкүн болсо "1" цифрасы жана биринчи 4 белгиден кем эмес деңгээлде Евразия экономикалык бирлигинин тышкы экономикалык ишинин бирдиктүү товардык номенклатурасына ылайык товарлардын коддору;
аларды бажы транзитинин бажы жол-жобосуна жайгаштырууда камсыздоо берүүнү ырастоо максатында башкы сертификатты колдонулушу мүмкүн болсо "2" цифрасы жана биринчи 4 белгиден кем эмес деңгээлде Евразия экономикалык бирлигинин тышкы экономикалык ишмердүүлүгүнүн бирдиктүү товардык номенклатурасына ылайык товарлардын коддору.
Башка учурларда сертификаттын түзүмүнүн тиешелүү реквизиттери толтурулбайт.
16. 7-графа «Жөнөтүүчү бажы органынын мамлекети» төмөнкүдөй тартипте толтурулат.
Бир жолку сертификатты толтурууда дүйнө өлкөлөрүнүн классификаторуна ылайык графада (сертификаттын түзүмүнүн тиешелүү реквизиттеринде) мындай бир жолку сертификатты камсыз кылууну ырастаган документ катары көрсөтүү менен бажы органына транзиттик декларацияны берүү болжолдонгон мүчө мамлекеттин коду көрсөтүлөт.
Башкы сертификатты толтурууда дүйнө өлкөлөрүнүн классификаторуна ылайык сертификаттын түзүмүнүн тиешелүү реквизиттеринде бажы органдарына мындай башкы сертификатты камсыз кылууну ырастаган документ катары көрсөтүп транзиттик декларацияларды берүү болжолдонуп жаткан мүчө мамлекеттердин коддору көрсөтүлөт.
17. 8-графа «Мурунку сертификаттын каттоо номери» төмөнкүдөй тартипте толтурулат.
Графа төмөнкү учурларда толтурулат: 
мындай сертификатты берген жактын демилгеси боюнча электрондук документ түрүндөгү сертификаттын колдонулушун токтотуу (тындыруу);
бир жолку сертификатка өзгөртүүлөрдү (толуктоолорду) киргизүү же мындай башкы сертификатты берген жактын демилгеси боюнча башкы сертификатка өзгөртүүлөрдү (толуктоолорду) киргизүү.
Графада колдонулушун токтотуу болжолдонгон же өзгөртүүлөрдү (толуктоолорду) киргизүү болжолдонгон сертификаттын каттоо номери көрсөтүлөт.
Башка учурларда графа толтурулбайт.
18. 9-графа  «Сертификат берген адам жөнүндө маалымдар» төмөнкүдөй тартипте толтурулат.
Графанын сол бөлүкчөсүндө (сертификаттын түзүмүнүн тиешелүү реквизиттеринде) ушул Тартиптин 23-пунктуна ылайык каттоо үчүн сертификат берген жак жөнүндө маалымдар көрсөтүлөт.
Эгерде сертификат сертификаттын 2-графасында көрсөтүлгөн адам тарабынан берилсе, графанын сол бөлүкчөсүнө туура келген электрондук документ түрүндө сертификаттын түзүмүнүн реквизиттеринде маалымдардын дал келүү белгиси көрсөтүлөт, ал эми кагаз жүзүндөгү документ түрүндө бир жолку сертификаттын графасынын сол бөлүкчөсүндө «2-графаны кара» жазуусу жазылат.
Графанын оң бөлүкчөсүндө (сертификаттын түзүмүнүн тиешелүү реквизиттеринде) сертификатты толтурган жеке адам жөнүндө төмөнкү маалымдар көрсөтүлөт:
фамилиясы, аты, атасынын аты (бар болсо);
инсандыгын ырастаган документ жөнүндө маалымдар (ушул Тартиптин 25-пунктуна ылайык);
сертификат берген адамдын штаттык ырааттамага ылайык ээлеген кызматы (болсо);
сертификатты толтурган жеке адамдын байланыш реквизиттери (ушул Тартиптин 27-пунктуна ылайык);
сертификат берген адамдын жетекчисинин ыйгарым укуктарын күбөлөндүргөн документ жөнүндө же сертификат берген адамдын кызматкеринин ыйгарым укуктарын күбөлөндүргөн документ жөнүндө маалымдар (эгер сертификат сертификат берген адамдын жетекчиси же кызматкери болуп саналган жеке жак тарабынан толтурулса):
документтердин жана маалымдардын түрлөрүнүн классификаторуна ылайык код;
номер;
кк.аа.жж форматында дата (күнү, айы, календардык жылдын акыркы 
2 цифрасы);
кк.аа.жж форматында колдонуу мөөнөтү (күнү, айы, календардык жылдын акыркы 2 цифрасы) (эгерде мындай мөөнөт коюлса).
Электрондук документ түрүндөгү сертификатта мындай маалымдар сертификаттын түзүмүнүн тиешелүү реквизиттеринде, кагаз жүзүндөгү документ түрүндө бир жолку сертификатта өзүнчө сап менен көрсөтүлөт (боштук менен көрсөтүлгөн ушул пункттун тогузунчу – он үчүнчү абзацтарында каралган маалымдардан тышкары).
Графанын оң бөлүкчөсүндө көрсөтүлгөн маалымдардын астына кагаз жүзүндөгү документ түрүндө сертификатты толтурган жеке жак колун жана кк.аа.жж (күнү, айы, календардык жылдын акыркы 2 цифрасы) форматында сертификат толтурулган датаны коет. 
[bookmark: sub_2002]19.  «A. Каттоо номери» графасы төмөнкүдөй тартипте толтурулат.
Графада төмөнкү схема боюнча түзүлгөн сертификаттын каттоо номери көрсөтүлөт:
1-элемент – Евразия экономикалык бирлигине мүчө мамлекеттердин бажы органдарынын классификаторуна ылайык сертификатты каттаган бажы органынын коду;
2-элемент  – ККААЖЖ форматында сертификат катталган датасы (күнү, айы, календардык жылдын акыркы 2 цифрасы);
3-элемент  – СXXXXXXХ форматында сертификаттын катар 8 сандуу катар номери, мында:
С – төмөнкү тамга белгилеринин бири:
«Г» (башкы сертификат үчүн);
«Р» (бир жолку сертификат үчүн);
XXXXXXХ – сертификаттарды каттоо журналы боюнча ыйгарылуучу сертификаттын катар номери (номерлөө ар бир календардык жылда 0000001 менен башталат).
Электрондук документ түрүндөгү сертификатта сертификаттын каттоо номеринин элементтери сертификаттын түзүмүнүн тиешелүү реквизиттеринде көрсөтүлөт.
Кагаз жүзүндөгү документ түрүндө бир жолку сертификатта сертификаттын каттоо номеринин бардык элементтери бөлүп туруучу «/» белгиси аркылуу көрсөтүлөт, элементтердин ортосундагы боштуктарга жол берилбейт:

Кагаз жүзүндөгү документ түрүндө бир жолку сертификатта сертификаттын катталгандыгы жөнүндө маалымдар бажы органынын кызмат адамынын колу жана ошол кызмат адамынын жеке номерлүү мөөрүнүн оттиски менен күбөлөндүрүлөт.
20.  «В. Колдонуу мөөнөтү бүткөн дата» графасы төмөнкүдөй тартипте толтурулат.
Графада ушул Тартиптин 28-пунктуна ылайык аныкталган кк.аа.жж форматында (күнү, айы, календардык жылдын акыркы 2 цифрасы) сертификаттын колдонуу мөөнөтү аяктаган дата көрсөтүлөт.
[bookmark: sub_238][bookmark: sub_2005]21.  «С. Каттаган бажы органынын белгилери» графасы төмөнкүдөй тартипте толтурулат.
Графада каттоочу бажы органы тарабынан каттоо үчүн бажы органына сертификаттын берилиши жөнүндө, сертификатты каттоодон баш тартуу жөнүндө, сертификатты каттоону жокко чыгаруу жөнүндө, анын колдонулушун токтотуу (тындыруу) жөнүндө, мурда катталган сертификатка өзгөртүүлөрдү (толуктоолорду) киргизүүдөн баш тартуу жөнүндө маалымдар көрсөтүлөт.
Электрондук документ түрүндөгү сертификатта маалымдар сертификаттын түзүмүнүн тиешелүү реквизиттеринде, ал эми кагаз жүзүндөгү документ түрүндө бир жолку сертификатта 1-5 номерлери менен төмөнкүдөй тартипте көрсөтүлөт:
1 номери менен (сертификаттын түзүмүнүн тиешелүү реквизиттеринде) кк.аа.жж форматында (күнү, айы, календардык жылдын акыркы 2 цифрасы) сертификат бажы органына каттоого берилген дата ал эми электрондук документ же башкы сертификат түрүндө бир жолку сертификат берилген учурда – берилген убактысы (hh:mm форматында) дагы көрсөтүлөт;
2 номери менен (сертификаттын түзүмүнүн тиешелүү реквизиттеринде) кк.аа.жж форматында (күнү, айы, календардык жылдын акыркы 2 цифрасы) сертификатты каттоодон баш тартылган дата жана тиркемеге шайкеш классификаторго (мындан ары – классификатор) ылайык сертификатты каттоодон баш тартуу үчүн негиздин коду көрсөтүлөт. Кагаз жүзүндөгү документ түрүндө бир жолку сертификатта кошумча жазуу жазылат же «Каттоодон баш тартылды» штампы коюлат;
3 номери менен (сертификаттын түзүмүнүн тиешелүү реквизиттеринде) кк.аа.жж форматында (күнү, айы, календардык жылдын акыркы 2 цифрасы) сертификатты каттоо жокко чыгарылган датасы, (hh:mm форматында жокко чыгарылган убактысы), классификаторго ылайык сертификатты каттоону жокко чыгаруу үчүн негиздин коду, ал эми Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген Тартипке ылайык өзгөртүүлөр (толуктоолор) киргизилип жаткан сертификатты каттоо жокко чыгарылган учурда жаңы сертификаттын каттоо номери дагы көрсөтүлөт. 
Кагаз жүзүндөгү документ түрүндө бир жолку сертификатта кошумча жазуу жазылат же «Каттоону жокко чыгаруу» штампы коюлат;
4 номери менен (сертификаттын түзүмүнүн тиешелүү реквизиттеринде) кк.аа.жж форматында (күнү, айы, календардык жылдын акыркы 2 цифрасы) сертификаттын колдонулушун токтотуу (тындыруу) датасы жана классификаторго ылайык сертификатты сертификаттын колдонулушун токтотуу (тындыруу) үчүн негиздин коду, ал эми бир жолку сертификат электрондук документ же башкы сертификат түрүндө берилген учурда сертификаттын колдонулушун токтотуу (тындыруу) убактысы дагы (hh:mm форматында) көрсөтүлөт.
Кагаз жүзүндөгү документ түрүндө бир жолку сертификатта кошумча жазуу жазылат же « колдонулушун токтотуу (тындыруу)» штампы коюлат;
5 номери менен (сертификаттын түзүмүнүн тиешелүү реквизиттеринде) кк.аа.жж форматында (күнү, айы, календардык жылдын акыркы 2 цифрасы) мурда катталган сертификатка өзгөртүүлөрдү (толуктоолорду) киргизүүдөн баш тартуу датасы жана классификаторго ылайык мындай баш тартуу үчүн негиздин коду ал эми бир жолку сертификат электрондук документ же башкы сертификат түрүндө берилген учурда – мурда катталган сертификатка өзгөртүүлөрдү (толуктоолорду) киргизүүдөн баш тартуу убактысы  (hh:mm форматында) көрсөтүлөт.
Кагаз жүзүндөгү документ түрүндө бир жолку сертификатта кошумча жазуу жазылат же «өзгөртүүлөрдү (толуктоолорду) киргизүүдөн баш тартуу үчүн» штампы коюлат;
Кагаз жүзүндөгү документ түрүндө бир жолку сертификатта 2-5 номерлери менен маалымдар «/» бөлүп туруучу белги аркылуу көрсөтүлөт.
Кагаз жүзүндөгү документ түрүндө бир жолку сертификатта графада көрсөтүлгөн маалымдар каттаган бажы органынын кызмат адамынын колу жана ошол кызмат адамынын жеке номерлүү мөөрү менен күбөлөндүрүлөт.
22.  «D. Жөнөткөн бажы органынын белгилери» графасы төмөнкүдөй тартипте толтурулат.
Кагаз жүзүндөгү документ түрүндө бир жолку сертификатты толтурууда сертификат камсыздоону берүүнү ырастоочу документ катары кабыл алынган жөнөтүүчү бажы органы тарабынан графада ал сертификат камсыздоонун берилишин ырастаган документ катары кабыл алынган транзиттик декларациянын каттоо номери көрсөтүлөт.
Кагаз жүзүндөгү документ түрүндө бир жолку сертификатты кабыл алуу жокко чыгарылган учурда графада кк.аа.жж форматында (күнү, айы, календардык жылдын акыркы 2 цифрасы) сертификатты кабыл алуу жокко чыгарылган датасы жана классификаторго ылайык мындай жокко чыгаруу үчүн негиздин коду көрсөтүлөт, кошумча жазуу жазылат «Жокко чыгарылды» деген штамп коюлат, транзиттик декларациянын каттоо номери чийилет.
Кагаз жүзүндөгү документ түрүндө бир жолку сертификатта сертификатты кабыл алууну жокко чыгаруу жөнүндө маалымдар «/» бөлүүчү белгиси аркылуу көрсөтүлөт. Кагаз жүзүндөгү документ түрүндө бир жолку сертификатта графада көрсөтүлгөн маалымдар жөнөткөн бажы органынын кызмат адамынын колу жана ошол кызмат адамынын жеке номерлүү мөөрүнүн оттискасы менен күбөлөндүрүлөт.
Туулган сертификатта кагаз түрүндөгү документ түрүндө графада көрсөтүлгөн маалымдар р жөнөткөн бажы органынын кызмат адамынын колу жана ошол кызмат адамынын жеке номерлүү мөөрүнүн оттискасы менен күбөлөндүрүлөт.
Электрондук документ түрүндөгү бир жолку сертификатты жана башкы сертификатты толтурууда бул графага ылайык келген сертификаттын түзүмүнүн реквизиттери толтурулбайт.
23. Камсыздоону берген же кепилдик берүүчү (эгерде сертификат кепилдик берүүчү тарабынан берилсе) жак жөнүндө, ошондой эле бажы транзитинин бажы жол-жобосуна жайгаштырылган товарлардын декларанты катары чыга турган жак жөнүндө маалымдар сертификатта электрондук документ түрүндө сертификаттын түзүмүнүн тиешелүү реквизиттеринде, ал эми бир жолку сертификатта кагаз жүзүндөгү документ түрүндө – сертификаттын тиешелүү графаларында өзүнчө саптар менен көрсөтүлөт жана төмөнкүлөрдү камтыйт:
а) мүчө мамлекеттердин мыйзамдарына ылайык түзүлгөн юридикалык жак болуп саналбаган юридикалык жак жана уюм үчүн:
толук же кыскача (кыскартылган) аталышы;
жайгашкан жери (ушул Тартиптин 24-пунктуна ылайык);
салык номери (ушул Тартиптин 26-пунктуна ылайык);
Казакстан Республикасы үчүн – Казакстан Республикасында колдонулуучу идентификациялык бажы номерин түзүү классификаторуна ылайык идентификациялык бажы номери (ИБН), Кыргыз Республикасы үчүн – ишканалардын жана уюмдардын жалпы республикалык классификаторунун коду (ИУЖРК), Россия Федерациясы үчүн – негизги мамлекеттик каттоо номери;
байланыш реквизиттери (ушул Тартиптин 27-пунктуна ылайык);
б) мүчө мамлекеттин мыйзамдарына ылайык жеке ишкер катары катталган жеке жак үчүн (мындан ары – жеке ишкер):
фамилиясы, аты, атасынын аты (болсо);
жашаган жери (ушул Тартиптин 24-пунктуна ылайык);
салык номери (ушул Тартиптин 26-пунктуна ылайык);
Казакстан Республикасы үчүн – Казакстан Республикасында колдонулуучу идентификациялык бажы номерин түзүү классификаторуна ылайык идентификациялык бажы номери (ИБН), Кыргыз Республикасы үчүн – ишканалардын жана уюмдардын жалпы республикалык классификаторунун коду (ИУЖРК), Россия Федерациясы үчүн – жеке ишкердин негизги мамлекеттик каттоо номери (ЖИНМКН);
байланыш реквизиттери (ушул Тартиптин 27-пунктуна ылайык);
в) мүчө мамлекетте туруктуу жашаган жери бар жана жеке ишкер болбогон жеке жактар үчүн:
фамилиясы, аты, атасынын аты (болсо);
жашаган жери (ушул Тартиптин 24-пунктуна ылайык);
инсандыгын ырастоочу документ жөнүндө маалымдар (ушул Тартиптин 25-пунктуна ылайык);
салык номери (Беларусь Республикасынан тышкары) (ушул Тартиптин 26-пунктуна ылайык);
Армения Республикасы үчүн – коомдук кызматтардын номердик белгиси (ККНБ) же мындай белгинин жоктугу жөнүндө маалымкаттын номери, Казакстан Республикасы үчүн – Казакстан Республикасында колдонулуучу идентификациялык бажы номерин түзүү классификаторуна ылайык идентификациялык бажы номери (ИБН), башка мүчө мамлекеттер үчүн – идентификациялык номер (бар болсо);
байланыш реквизиттери (ушул Тартиптин 27-пунктуна ылайык);
г) чет өлкөлүк уюм үчүн:
толук же кыскача (кыскартылган) аталышы;
жайгашкан жери (ушул Тартиптин 24-пунктуна ылайык);
салык номери (ушул Тартиптин 26-пунктуна ылайык) (Казакстан Республикасы үчүн);
байланыш реквизиттери (ушул Тартиптин 27-пунктуна ылайык);
д) чет өлкөлүк жеке жак үчүн:
фамилиясы, аты, атасынын аты (болсо);
жашаган жери (ушул Тартиптин 24-пунктуна ылайык);
инсандыгын ырастоочу документ жөнүндө маалымдар (ушул Тартиптин 25-пунктуна ылайык);
Армения Республикасы үчүн – коомдук кызматтардын номердик белгиси (ККНБ) же мындай белгинин жоктугу жөнүндө маалымкаттын номери, Казакстан Республикасы үчүн – салык номери (ушул Тартиптин 
26 – пунктуна ылайык), башка мүчө мамлекеттер үчүн –идентификациялык номер (бар болсо);
байланыш реквизиттери (ушул Тартиптин 27-пунктуна ылайык).
24. Жашаган жери же турган жери жөнүндө маалымдар электрондук документ түрүндө сертификатта сертификаттын түзүмүнүн тиешелүү реквизиттеринде, ал эми кагаз жүзүндөгү документ түрүндө бир жолку сертификатта – сертификаттын тиешелүү графасында үтүр аркылуу өзүнчө сап менен көрсөтүлөт жана төмөнкүлөрдү камтыйт:
а) дүйнө өлкөлөрүнүн классификаторуна ылайык өлкөнүн (өлкөнүн регионунун же бир бөлүгүнүн) кыскача аталышы;
б) административдик-аймактык бирдик (регион, облус, район ж.б.) (Кыргыз Республикасы үчүн Кыргыз Республикасында туруктуу жашаган жери бар жана жеке ишкер болуп саналбаган жеке жак жөнүндө маалымдар көрсөтүлгөндө – административдик-аймактык жана аймактык бирдиктердин объекттерин белгилөө системасынын (ЕК СОАТЭ) мамлекеттик классификаторуна ылайык административдик-аймактык бирдиктин коду);
в) калктуу конуш;
г) көчө (бульвар, проспекти ж. б.);
д) үйдүн номери;
е) корпустун (курулманын) номери;
ж) квартиранын (бөлмөнүн, кеңсенин) номери.
25. Инсандыгын ырастоочу документ жөнүндө маалымдар сертификатта электрондук документ түрүндө сертификаттын түзүмүнүн тиешелүү реквизиттеринде, ал эми бир жолку сертификатта кагаз жүзүндөгү документ түрүндө – сертификаттын тиешелүү графасында үтүр аркылуу өзүнчө сап менен көрсөтүлөт жана өзүнө төмөнкүлөрдү камтыйт:
а) инсандыгын ырастаган документтердин түрлөрүнүн классификаторуна ылайык документтин түрүнүн коду;
б) дүйнө өлкөлөрүнүн классификаторуна ылайык ыйгарым укуктуу органы тарабынан ким экендигин ырастоочу документ берилген өлкөнүн (региондун же өлкөнүн бөлүгүнүн) коду;
в) документтин сериясы (бар болсо) жана номери (боштук аркылуу);
г) датасы.кк.аа.жжжж (күнү, айы, календардык жыл) форматында документ берилген дата.
26. Адамдын салык номери деп төмөнкүлөрдү түшүнөбүз:
а) Армения Республикасында – салык төлөөчүнүн каттоо номери (СКН);
б) Беларусь Республикасында – төлөөчүнүн каттоо номери (ТКН) (жеке ишкер болуп саналбаган жеке жакты кошпогондо);
в) Казакстан Республикасында – биргелешкен ишкердик түрүндө иш жүргүзгөн уюм (филиал жана өкүлчүлүк) жана жеке ишкер үчүн – бизнес-идентификациялык номер (БИН) – жеке жак үчүн, анын ичинде жеке ишкердик түрүндө иш жүргүзгөн  жеке ишкер үчүн – жеке идентификациялык номер (ЖИН). Эгерде сертификат берген жак, бажы транзитинин бажы жол-жобосуна жайгаштырылган товарлардын декларанты катары чет өлкөлүк жак чыкса, анда чет өлкөлүк юридикалык жак үчүн бизнес-идентификациялык номер (БИН) же чет өлкөлүк жеке жак үчүн уникалдуу идентификациялык номер (ИБК) көрсөтүлөт;
г) Кыргыз Республикасында – юридикалык жак жана жеке ишкер үчүн – салык төлөөчүнүн идентификациялык салык номери (СИН) же Кыргыз Республикасынын аймагында коммерциялык иш жүргүзгөн жана жеке ишкер болуп саналбаган жеке жактар үчүн – жекече идентификациялык номер (ПИН);
д) Россия Федерациясында – салык төлөөчүнүн идентификациялык номери (СИН).
27. Жактын байланыш реквизиттери жөнүндө маалымдар сертификатта электрондук документ түрүндө сертификаттын түзүмүнүн тиешелүү реквизиттеринде, ал эми бир жолку сертификатта кагаз жүзүндөгү документ түрүндө сертификаттын тиешелүү графасында үтүр аркылуу өзүнчө сап менен көрсөтүлөт жана төмөнкүлөрдү камтыйт:
а) байланыш түрүнүн аталышы (телефон, факс, электрондук почта ж. б.);
б) байланыш каналынын идентификатору (телефон, факс номери, электрондук почта дареги ж.б.).
28. Бир жолку сертификаттын колдонуу мөөнөтү катталган күндөн тартып 30 календардык күндү түзөт.
Башкы сертификаттын колдонуу мөөнөтү башкы камсыздоону берүү ыкмасын эске алып аны берген жак тарабынан аныкталат, бирок Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген бир нече транзиттик декларациялар боюнча ташылуучу товарларга карата бажы алымдарын, салыктарды төлөө жана мындай сертификатка өзгөртүүлөрдү (толуктоолорду) киргизүү боюнча милдеттерди аткарууну камсыз кылуу сертификатын пайдалануу тартибинин 8-пунктуна ылайык башкы сертификаттын алкагында белгиленген мөөнөттөн ашпоого тийиш, каттоого алган бажы органына берилиши мүмкүн, ал эми мүчө мамлекеттердин мыйзамдарына ылайык тиешелүү эсептерде болуу мөөнөтү чектелбеген акча каражаты (акча) түрүндө башкы камсыздоо берилгенде – башкы сертификат катталган күндөн тартып 3 жылдан ашпоого тийиш.

	_____________
	ТИРКЕМЕ
Бажы алымдарын, салыктарды төлөө боюнча милдеттердин аткарылышын камсыз кылуу сертификатын толтуруу тартиби



Бажы алымдарын, салыктарды төлөө боюнча милдеттердин аткарылышын камсыз кылуу сертификатын каттоодон баш тартуу, каттоону жокко чыгаруу, колдонулушун токтотуу (жоюу), кабыл алууну жокко чыгаруу үчүн негиздердин, ошондой эле мындай сертификатка өзгөртүүлөрдү (толуктоолорду) киргизүүдөн баш тартуу үчүн негиздердин 
КЛАССИФИКАТОРУ



	Коду
	Негиз

	
I. Бажы алымдарын, салыктарды төлөө боюнча милдеттердин аткарылышын камсыз кылуу сертификатын каттоодон баш тартуу үчүн негиздер (мындан ары – сертификат, камсыздоо)


	1. Бир транзиттик декларация (мындан ары – бир жолку сертификат) боюнча ташылуучу товарларга карата камсыздоо берилишин ырастаган сертификатты каттоодон баш тартуу үчүн негиздер


	110
	камсыздоо бажы органы тарабынан берилген эмес же кабыл алынган эмес, же товарларды бажы транзитинин бажы жол-жобосуна жайгаштырууда камсыздоо катары колдонулушу мүмкүн эмес


	111
	товарларды бажы транзитинин бажы жол-жобосуна жайгаштырууда камсыздоо катары колдонулушу мүмкүн болгон берилген камсыздоонун өлчөмү бир жолку сертификатта көрсөтүлгөн суммадан аз


	112
	бир жолку сертификат бир жолку сертификаттарды каттоого укугу жок бажы органына берилет


	113
	бир жолку сертификат Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген бир транзиттик декларация (мындан ары – бир жолку сертификат) боюнча ташылуучу товарларга карата бажы алымдарын, салыктарды төлөө боюнча милдеттердин аткарылышын камсыз кылуу сертификатын пайдалануу жана мындай сертификатка өзгөртүүлөрдү (толуктоолорду) киргизүү тартибинин (мындан ары – бир жолку сертификатты пайдалануу тартиби) 6-пунктунун биринчи абзацында көрсөтүлгөн жактардан башка жак тарабынан берилген


	114
	электрондук документ түрүндөгү бир жолку сертификаттын түзүмү жана форматы Евразия экономикалык комиссиясы аныктаган түзүмгө жана форматка ылайык келбейт


	115
	бир жолку сертификатта Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген Бажы алымдарын, салыктарды төлөө боюнча милдеттердин аткарылышын камсыз кылуу сертификатын толтуруу тартибине ылайык көрсөтүлүүгө тийиш болгон маалымдар камтылбайт (мындан ары– сертификатты толтуруу тартиби)


	116
	бир жолку сертификат Бир жолку сертификатты пайдалануу тартибинин 7-пунктуна ылайык аныкталган мөөнөт аяктагандан кийин бажы органына берилет


	117
	бир жолку сертификатты толтурган жеке жактын ыйгарым укуктары (эгерде кагаз жүзүндөгү документ түрүндө бир жолку сертификат мындай сертификатты берген жактын жетекчиси же кызматкери болуп саналган жеке жак тарабынан толтурулган учурда) ырасталбаса 


	118
	кагаз жүзүндөгү документ түрүндө бир жолку сертификат Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген форма боюнча түзүлбөсө


	2. Бир нече транзиттик декларациялар боюнча ташылуучу товарларга карата камсыздоонун берилишин ырастаган сертификатты каттоодон баш тартуу үчүн негиздер (мындан ары – Башкы сертификат)


	120
	башкы камсыздоо бажы органы тарабынан берилбесе же кабыл алынбаса, же товарларды бажы транзитинин бажы жол-жобосуна жайгаштырууда камсыздоо катары пайдаланылышы мүмкүн эместиги


	121
	товарларды бажы транзитинин бажы жол-жобосуна жайгаштырууда камсыздоо катары колдонулушу мүмкүн болгон берилген (кабыл алынган) башкы камсыздоонун өлчөмү (башкы камсыздоонун резервделбеген калдыгы), жөнөкөйлөштүрүүнү катталган бажы органынын чечими боюнча берилген жөнөкөйлөтүүлөрдү эске алуу менен көрсөтүлгөн суммадан аз болушу 


	122
	башкы сертификат башкы сертификаттарды каттоого укугу жок бажы органына берилиши


	123
	башкы сертификат Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген Бир нече транзиттик декларация (мындан ары – бир жолку сертификат) боюнча ташылуучу товарларга карата бажы алымдарын, салыктарды төлөө боюнча милдеттердин аткарылышын камсыз кылуу сертификатын пайдалануу жана мындай сертификатка өзгөртүүлөрдү (толуктоолорду) киргизүү тартибинин (мындан ары – Башкы сертификатты пайдалануу тартиби) 7-пунктунун биринчи абзацында көрсөтүлгөн жактардан башка жак тарабынан берилиши


	124
	башкы сертификаттын түзүмү жана форматы Евразия экономикалык комиссиясы аныктаган түзүмгө жана форматка ылайык келбеши


	125
	башкы сертификатта Сертификат толтуруу тартибине ылайык көрсөтүлүүгө тийиш болгон маалымдар камтылган эмес


	126
	башкы сертификаттын колдонуу мөөнөтү аяктаган дата Сертификат толтуруу тартибинин 28-пунктунда каралган мөөнөттөрдү эске албастан аныкталышы


	II. Сертификатты каттоону жокко чыгаруу үчүн негиздер


	1.  Бир жолку сертификатты каттоону жокко чыгаруу үчүн негиздер


	210
	Бир жолку сертификатты пайдалануу тартибинин 16-пунктунда каралган негиздердин жоктугу жана көрсөтүлгөн Тартиптин 12-пунктунун «а», «б», «з» жана «и» пунктчаларында каралган негиздердин жок дегенде бир негиздин болушу


	211
	бир жолку сертификатка өзгөртүүлөрдү (толуктоолорду) киргизүү

	2. Башкы сертификатты каттоону жокко чыгаруу үчүн негиздер


	220
	Башкы сертификатты пайдалануу тартибинин 16-пунктунда каралган негиздердин жоктугу жана көрсөтүлгөн Тартиптин 12-пунктунун «а», «б», «е» жана «ж» пунктчаларында каралган негиздердин жок дегенде бир негиздин болушу


	221
	Башкы сертификатты пайдалануу тартибинин 37-пунктунун «а» пунктчасында каралган учурда өзгөртүүлөрдү (толуктоолорду) киргизүү


	III. Сертификаттын колдонулушун токтотуу (тындыруу) үчүн негиздер


	1. Сертификаттын колдонулушун токтотуу (тындыруу) үчүн негиздер 


	310
	каттоо үчүн мурда жоюлууга тийиш болгон бир жолку сертификатты берген адамдын демилгеси


	311
	бир жолку сертификаттын колдонуу мөөнөтүнүн аякташы


	312
	Евразия экономикалык бирлигинин Бажы кодексинин (мындан ары – Кодекс) 153-беренесинин 3-пунктуна ылайык бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин токтошу (көрсөтүлгөн пункттун 7 жана 8-пунктчаларын кошпогондо) 


	2. Башкы сертификаттын колдонулушун токтотуу (тындыруу) үчүн негиздер


	320
	каттоо үчүн тындырылууга тийиш болгон башкы сертификатты мурда берген адамдын демилгеси


	321
	башкы сертификаттын колдонуу мөөнөтүнүн аякташы


	322
	өндүрүп алууну башкы сертификатта көрсөтүлгөн бардык сумманын өлчөмүндө башкы камсыздоого буруу


	IV. Сертификатты кабыл алууну жокко чыгаруу үчүн негиздер


	1. Бир жолку сертификатты кабыл алууну жокко чыгаруу үчүн негиздер


	410
	бажы транзитинин бажы жол-жобосуна ылайык товарларды чыгаруу жокко чыгарылды


	411
	товарларды чыгаргандан кийин транзиттик декларацияга бажы транзитинин бажы жол-жобосуна ылайык өзгөртүүлөрдү (толуктоолорду) киргизүү, ага ылайык Кодекстин 146-беренесинин 4-пунктуна ылайык камсыз кылууну берүү
талап кылынбайт


	412
	товарларды чыгаруудан баш тартуу (товарларды чыгаруудан баш тартуу жөнүндө чечим кабыл алынганга чейин жөнөткөн бажы органы тарабынан бир жолку сертификат кабыл алынган учурда)


	2. Башкы сертификаттын кабыл алынышын жокко чыгаруу үчүн негиздер


	420
	бажы транзитинин бажы жол-жобосуна ылайык товарлардын чыгарылышынын жокко чыгарылышы


	421
	товарларды чыгаргандан кийин транзиттик декларацияга бажы транзитинин бажы жол-жобосуна ылайык өзгөртүүлөрдү (толуктоолорду) киргизүү, аларга ылайык Кодекстин 146-статьясынын 4-пунктуна ылайык камсыз кылууну берүү
талап кылынбайт 

	422
	товарларды чыгаруудан баш тартуу


	V. Сертификатка өзгөртүүлөрдү (толуктоолорду) киргизүүдөн баш тартуу үчүн негиздер


	1. Бир жолку сертификатка өзгөртүүлөрдү (толуктоолорду) киргизүүдөн баш тартуу үчүн негиздер


	510
	өзгөртүүлөрдү (толуктоолорду) киргизүү болжолдонуп жаткан бир жолку сертификат мурда катталган сертификатты берген адамдан башка жак тарабынан берилгендиги 


	511
	мурда катталган бир жолку сертификатты каттоо жокко чыгарылбай турган Бир жолку сертификатты пайдалануу тартибинин 16-пунктунда каралгандардын ичинен жок дегенде бир негиздин болушу 


	512
	Бир жолку сертификатты пайдалануу тартибинин 12-пунктунда каралгандардын ичинен бир жолку сертификатты каттоодон баш тартуу үчүн жок дегенде бир негиздин болушу


	2. Башкы сертификатка өзгөртүүлөрдү (толуктоолорду) киргизүүдөн баш тартуу үчүн негиздер


	521
	Башкы сертификатты пайдалануу тартибинин 40-пунктунда каралгандардын ичинен башкы сертификатка өзгөртүүлөрдү (толуктоолорду) киргизүүдөн баш тартуу үчүн жок дегенде бир негиздин болушу (башкы сертификат боюнча камсыздоонун суммасын азайтуу бөлүгүнө өзгөртүү киргизүүнү кошпогондо)

	
522
	
Башкы сертификатты пайдалануу тартибинин 45-пунктунда каралгандардын ичинен башкы сертификат боюнча камсыздоонун суммасын азайтуу боюнча башкы сертификатка өзгөртүү киргизүүдөн баш тартуу үчүн жок дегенде бир негиздин болушу (мындай сертификатта билдирилген башка маалымдардын өзгөртүлбөгөнүн эске алуу менен)



_____________

БЕКИТИЛДИ
Евразия экономикалык комиссиясынын Коллегиясынын
2023-жылдын 24-октябрындагы № 151
чечими менен


Бир транзиттик декларация боюнча ташылуучу товарларга карата бажы алымдарын, салыктарды төлөө боюнча милдеттердин аткарылышын камсыз кылуу сертификатын пайдалануу жана мындай сертификатка өзгөртүүлөрдү (толуктоолорду) киргизүү 
ТАРТИБИ

I. Жалпы жоболор

1. Бул Тартип Евразия экономикалык бирлигинин Бажы кодексинин (мындан ары – Кодекс) 147-беренесинин 5-пунктуна ылайык иштелип чыкты жана бир транзиттик декларация боюнча ташылуучу товарларга карата бажы алымдарын, салыктарды төлөө боюнча милдеттердин аткарылышын камсыз кылуу сертификатын (мындан ары – бир жолку сертификат) пайдалануу эрежелерин, анын ичинде Евразия экономикалык бирлигине мүчө мамлекеттин (мындан ары – мүчө мамлекет) бажы органына бир жолку сертификатты берүү, бир жолку сертификатты каттоо, каттоодон баш тартуу, каттоону жокко чыгаруу, колдонулушун токтотуу (тындыруу), кабыл алуу жана кабыл алынышын жокко чыгаруу, ошондой эле мындай сертификатка өзгөртүүлөрдү (толуктоолорду) киргизүү эрежелерин аныктайт. 
2. Бир жолку сертификат эгерде товарлар бир мүчө мамлекеттин бажы органы (мындан ары – жөнөтүүчү бажы органы) тарабынан бажы транзитинин бажы жол-жобосуна жайгаштырылган, ал эми мындай товарларга карата бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышын камсыздоо (мындан ары тиешелүү түрдө – камсыздоо, алымдар, салыктар) багытталган бажы органы жайгашкан башка мүчө-мамлекеттин бажы органына берилген учурда колдонулат.
Эгерде товарлар бажы органына камсыз кылуу берилген мүчө мамлекеттин бажы органы тарабынан бажы транзитинин бажы жол-жобосуна жайгаштырылса жана камсыздоонун берилишин ырастоо максатында бир жолку сертификат колдонулса, мындай сертификатты колдонууда ушул Тартиптин 13-пунктунун «е» пунктчасынын, 
17-пунктунун «в» пунктчасынын, 20 жана 21-пункттарынын, 
22-пунктунун «в» пунктчасынын, 24-пунктунун «в» пунктчасынын жана 
32-пунктунун «в» пунктчасынын жоболору колдонулбайт.
3. Эгерде алымдарды, салыктарды төлөө боюнча милдеттердин аткарылышы бир нече ыкмалар менен камсыздалса жана (же) камсыздоо ар кандай валюталарда берилсе, бир жолку сертификаттар ар бир ыкма менен бир валютада берилген камсыздоого карата өзүнчө таризделет.
4. Бир жолку сертификат Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген Бажы алымдарын, салыктарды төлөө боюнча милдеттердин аткарылышын камсыз кылуу сертификатын толтуруу тартибинин (мындан ары – сертификатты толтуруу тартиби)  28-пунктунда каралган колдонуу мөөнөтүнүн ичинде бир жолу пайдаланылат.
5. Электрондук документ түрүндө бир жолку сертификатты бажы органына берүү, бир жолку сертификатты каттоо же аны каттоодон баш тартуу, мындай каттоону жокко чыгаруу, бир жолку сертификаттын колдонулушун токтотуу (тындыруу), мурда катталган бир жолку сертификатка өзгөртүүлөрдү (толуктоолорду) киргизүүдөн баш тартуу бажы органына камсыздоо берилген мүчө мамлекеттин бажы органынын (мындан ары – каттоочу бажы органы) маалыматтык системасын пайдалануу менен белгиленет.
Бир жолку сертификат кагаз жүзүндөгү документ түрүндө берилгенде мындай сертификат жөнүндө жана андан маалымдар бир жолку сертификат катталганга чейин бажы органынын маалыматтык системасына киргизилиши мүмкүн.
Бир жолку сертификатты камсыздоо берүүнү ырастоочу документ катары кабыл алуу, бир жолку сертификатты кабыл алууну жокко чыгаруу жөнөтүүчү бажы органынын маалыматтык системасын пайдалануу менен жазылып белгиленет.

II. Бир жолку сертификатты каттоо үчүн берүү, бир жолку сертификатты каттоо жана каттоодон баш тартуу

6. Каттоо максатында бир жолку сертификат камсыздоо берген жак тарабынан бажы органына берилет. Эгерде алымдарды, салыктарды төлөө боюнча милдеттердин аткарылышы кепилдик менен камсыз кылынса, кепилдик берүүчү тарабынан катталган бажы органына бир жолку сертификатты берүүгө жол берилет.
Бир жолку сертификат Евразия экономикалык комиссиясы (мындан ары – Комиссия) аныктаган сертификаттын түзүмүнө жана форматына ылайык түзүлгөн электрондук документ түрүндө берилет.
Кодекстин 147-беренесинин 2-пунктунда каралган учурларда бир жолку сертификат Сертификат толтуруу тартибине ылайык толтурулган кагаз жүзүндөгү документ түрүндө берилиши мүмкүн.
Кагаз жүзүндөгү документ түрүндө бир жолку сертификат каттоочу бажы органына 2 нускада берилет.
7. Бир жолку сертификат бажы каттоо органына төмөнкү мөөнөттөрдө берилет:

а) кепилдик келишими же банк кепилдиги колдонулган мөөнөт ичинде – эгерде алымдарды, салыктарды төлөө боюнча милдеттердин аткарылышы камсыздалган мындай кепилдик келишимде же банк кепилдигинде камсыз кылуунун бул ыкмаларынын алкагында кабыл алынган милдеттенмелердин аткарылышынын зарылдыгы жөнүндө бажы органынын талабы мындай кепилдик келишиминин же банк кепилдигинин колдонуу мөөнөтү аяктагандан кийин коюлушу мүмкүн экендиги аныкталса;
б) кепилдик келишиминин же банк кепилдигинин колдонуу мөөнөтүнүн ичинде, бирок алардын колдонуу мөөнөтү аяктаганга чейин 4 айдан кечиктирбестен – эгерде алымдарды, салыктарды төлөө боюнча милдеттердин аткарылышын камсыздаган мындай кепилдик келишимде же банк кепилдигинде ушул пункттун «а» пунктчасында көрсөтүлгөн шарттар белгиленбесе;
в) мүлк күрөөгө коюу жөнүндө келишимдин колдонуу мөөнөтүнүн ичинде, бирок анын колдонуу мөөнөтү аяктаганга чейин 4 айдан кечиктирбестен – эгерде алымдарды, салыктарды төлөө боюнча милдеттердин аткарылышы мүлк күрөөсү менен камсыз кылынса;
г) акча каражаттарынын (акчалардын) тиешелүү эсептерде турган мөөнөттүн ичинде – эгерде алымдарды, салыктарды төлөө боюнча милдеттердин аткарылышы мүчө мамлекеттердин мыйзамдарына ылайык тиешелүү эсептерде болуу мөөнөтү чектелген акча каражаттары (акчалар) менен камсыз кылынса;
д) Кодекстин 63-беренесинин 2-пунктуна ылайык мүчө мамлекеттердин мыйзамдарында белгиленген камсыздоо ыкмасын колдонууда алымдарды, салыктарды төлөө боюнча милдеттердин аткарылышын камсыз кылуучу документтин колдонуу мөөнөтүнүн ичинде – эгерде мындай документте камсыздоонун ушул ыкмасынын алкагында кабыл алынган милдеттенмелердин аткарылышынын зарылдыгы жөнүндө бажы органынын талабы мындай документтин колдонуу мөөнөтү аяктагандан кийин коюлушу мүмкүн экендиги аныкталса;
е) Кодекстин 63-беренесинин 2-пунктуна ылайык мүчө мамлекеттердин мыйзамдарында белгиленген камсыздоо ыкмасын колдонууда алымдарды, салыктарды төлөө боюнча милдеттердин аткарылышын камсыз кылган документтин колдонуу мөөнөтүнүн ичинде, бирок мындай документтин колдонуу мөөнөтү аяктаганга чейин 4 айдан кеч эмес – эгерде мындай документте ушул пункттун «д» пунктчасында көрсөтүлгөн шарттар белгиленбесе.
8. Эгерде алымдарды, салыктарды төлөө боюнча милдеттердин аткарылышы 2 же андан ашык кепилдик келишимдери, банктык кепилдиктер, мүлктү күрөөгө коюу жөнүндө келишимдер, Кодекстин 63-беренесинин 
2-пунктуна ылайык мүчө мамлекеттердин мыйзамдарында белгиленген камсыздоо ыкмасын колдонууда алымдарды, салыктарды төлөө боюнча милдеттердин аткарылышын камсыз кылуучу документтер менен камсыз болгон учурда, бир жолку сертификат каттоочу бажы органына берилүүгө тийиш болгон мөөнөт ушул Тартиптин 7-пунктуна ылайык көрсөтүлгөн документтердин (келишимдин, банктык кепилдиктин же документтин) кайсынысы колдонуу мөөнөтү эрте аяктагандыгына жараша аныкталат.
9. Эгерде алымдарды, салыктарды төлөө боюнча милдеттердин аткарылыш мүчө мамлекеттердин мыйзамдарына же колдонуу мөөнөтү чектелбеген кепилдик келишимине ылайык тиешелүү эсептерде болуу мөөнөтү чектелбеген акча каражаттары (акчалар) менен камсыз кылынса, каттоочу бажы органына бир жолку сертификатты берүү мөөнөтү чектелбейт.
10. Бир жолку сертификатты берген учурда каттоочу бажы органы:
а) электрондук документ түрүндө бир жолку сертификатты каттоочу бажы органына берилген датасы жана убактысы маалыматтык системаны пайдалануу менен жазылып белгиленет;
б) кагаз жүзүндөгү документ түрүндө бир жолку сертификатка каттоочу бажы органына берилген датасы жөнүндө маалымдарды киргизет.
11. Каттоочу бажы органы бир жолку сертификатты кагаз жүзүндөгү документ түрүндө сертификат берилген күндөн кийинки күндөн тартып 
1 жумушчу күндөн кечиктирбестен, ал эми бир жолку сертификат электрондук документ түрүндө берилген учурда – мындай сертификат берилген учурдан тартып бажы органынын жумуш убактысынан 1 сааттан кечиктирилбестен каттайт же каттоодон баш тартат.
12. Каттоочу бажы органы төмөнкү негиздердин жок дегенде бири болгон учурда бир жолку сертификатты каттоодон баш тартат:
а) товарларды бажы транзитинин бажы жол-жобосуна жайгаштырууда камсыздоо берилген эмес же бажы органы тарабынан кабыл алынган эмес же камсыздоо катары пайдаланылышы мүмкүн эмес;
б) товарларды бажы транзитинин бажы жол-жобосуна жайгаштырууда камсыздоо катары колдонулушу мүмкүн болгон берилген камсыздоонун өлчөмү бир жолку сертификатта көрсөтүлгөн суммадан аз;
в) бир жолку сертификат бир жолку сертификаттарды каттоого укугу жок бажы органына берилсе;
г) бир жолку сертификат ушул Тартиптин 6-пунктунун биринчи абзацында көрсөтүлгөн жактардан башка жак тарабынан берилсе;
д) бир жолку сертификатты толтурган жеке жактын ыйгарым укуктары (эгерде кагаз жүзүндөгү документ түрүндө бир жолку сертификат мындай сертификатты берген адамдын жетекчиси же кызматкери болуп саналган жеке жак тарабынан толтурулса) ырасталбаса;
е) бир жолку сертификат кагаз жүзүндөгү документ түрүндө Евразия экономикалык комиссиясынын Коллегиясынын 2023-жылдын 
24-октябрындагы № 151 чечими менен бекитилген форма боюнча түзүлбөсө;
ж) электрондук документ түрүндөгү бир жолку сертификаттын түзүмү жана форматы Комиссия тарабынан аныкталган түзүмгө жана форматка ылайык келбесе;
з) бир жолку сертификатта Сертификатты толтуруу тартибине ылайык көрсөтүлүүгө тийиш болгон маалымдар камтылбаса;
и) бир жолку сертификат каттоочу бажы органына ушул Тартиптин 
7-пунктуна ылайык аныкталган мөөнөт аяктагандан кийин берилсе.
13. Бир жолку сертификатты каттоодон баш тартуу үчүн негиздер жок болгондо каттоочу бажы органы ушул Тартиптин 11-пунктунда каралган мөөнөттө каттайт:
а) эгерде бир жолку сертификат каттаганга чейин мындай маалымдар киргизилбесе, туулгандык кагаз жүзүндөгү документ түрүндө жолку сертификат жөнүндө жана андагы маалымдарды маалымат системасына киргизет;
б) маалыматтык системаны пайдаланып ага каттоо номерин ыйгаруу жана анын колдонуу мөөнөтүн көрсөтүү жолу менен бир жолку сертификатты каттайт;
в) электрондук документ түрүндө бир жолку сертификатты берген адамга маалыматтык системаны пайдалануу менен бир жолку сертификаттын катталгандыгы жөнүндө маалымдайт (сертификаттын каттоо номерин жана анын колдонуу мөөнөтүнүн аяктоо датасын көрсөтүп);
г) бир жолку сертификатка кагаз жүзүндөгү документ түрүндө анын каттоо номери жана анын колдонуу мөөнөтү аяктаган датасы жөнүндө маалымдарды киргизет;
д) кагаз жүзүндөгү документ түрүндө бир жолку сертификатты берген адамга заказдык почта менен тапшырылгандыгы жөнүндө кабарлама жөнөтүп катталган кагаз жүзүндөгү документ түрүндө бир жолку сертификаттын экинчи нускасын жиберет же аны алгандыгын ырастоого мүмкүндүк берген башка ыкма менен берет;
е) маалымат системасын колдонуп катталган электрондук документ түрүндө бир жолку сертификатты, ал эми бир жолку сертификатты кагаз жүзүндөгү документ түрүндө тариздөөдө – сертификаттын А, В жана 
1 графаларынан, 3-графанын «Камсыздоо ыкмасынын коду» бөлүмчөсүнөн, 
4-7-графаларынан алынган маалымдарды жөнөтүүчү бажы органы жайгашкан мүчө мамлекеттин маалыматтык алмашууну жүзөгө ашырууга ыйгарым укуктуу бажы органына (мындан ары – жөнөтүүчү ыйгарым укуктуу бажы органы) жөнөтөт.
14. Бир жолку сертификатты каттоодон баш тартуу үчүн негиздер болгон учурда катоочу бажы органы ушул Тартиптин 11-пунктунда каралган мөөнөттө:
а) электрондук документ түрүндө бир жолку сертификатты каттоодон баш тартуу жөнүндө маалыматты маалыматтык системага киргизүү жолу менен (сертификатты каттоодон баш тартуу үчүн датаны, убакытты жана негизди көрсөтүү менен) же болбосо бир жолку сертификатты каттоодон баш тартуу жөнүндө маалымдарды кагаз жүзүндөгү документ түрүндө бир жолку сертификаттын биринчи жана экинчи нускаларына киргизүү жолу менен бир жолку сертификатты каттоодон баш тартат;
б) эгерде бир жолку сертификат жөнүндө жана андан алынган маалымдар мурда маалымат системасына киргизилген болсо, кагаз жүзүндөгү документ түрүндө бир жолку сертификатты каттоодон баш тартуу жөнүндө маалыматты маалыматтык системага киргизет; 
в) маалымат системасын пайдаланып бир жолку сертификатты берген адамга электрондук документ түрүндө бир жолку сертификатты каттоодон баш тартуу жөнүндө маалымдайт (мындай баш тартуунун датасын, убактысын жана негизин көрсөтүп);
г) бир жолку сертификатты берген адамга заказдык почта аркылуу тапшырылгандыгы жөнүндө кабарлама жөнөтүп, кагаз жүзүндөгү документ түрүндө бир жолку сертификаттын биринчи жана экинчи нускаларын жөнөтөт же аларды алгандыгын ырастоого мүмкүндүк берген башка ыкма менен берет.

III. Бир жолку сертификатты каттоону жокко чыгаруу

15. Бир жолку сертификатты каттоо бажы органы ушул Тартиптин 
12-пунктунун «а», «б», «з» жана «и» пунктчаларында каралган, бир жолку сертификатты каттоо күнүнө карата орун алган негиздердин бирин тапкан учурда жокко чыгарылат.
Бир жолку сертификатты каттоо ага өзгөртүүлөр (толуктоолор) киргизилген учурда да жокко чыгарылат.
16. Бир жолку сертификатты каттоо төмөнкү негиздердин жок дегенде бири болгондо жокко чыгарылышы мүмкүн эмес:
а) бир жолку сертификат жөнөтүүчү бажы органы тарабынан камсыздоо берилишин ырастаган документ катары кабыл алынганда;
б) бир жолку сертификаттын мөөнөтү аяктаганда.
17. Ушул Тартиптин 16-пунктунда каралган негиздер жок болгон учурда, каттоочу бажы органы ушул Тартиптин 15-пунктунда каралган негиздердин жок дегенде бирөөсү бар экендиги аныкталган күндөн кийинки күндөн тартып 1 жумушчу күндөн кечиктирбестен (бир жолку сертификат кагаз жүзүндөгү документ түрүндө катталган учурда) же мындай негиздердин бири табылган учурдан тартып бажы органынын жумуш убактысынан 15 мүнөттөн кечиктирбестен (бир жолку сертификат электрондук документ түрүндө катталган учурда):
а) маалымат системасына бир жолку сертификатты каттоону жокко чыгаруу жөнүндө маалыматты киргизет (жокко чыгаруу үчүн датаны, убакытты жана негизди көрсөтүү менен);
б) бир жолку сертификатка кагаз жүзүндөгү документ түрүндө бир жолку сертификатты каттоону жокко чыгаруу жөнүндө маалымдарды киргизет;
в) маалымат системасын пайдаланып жөнөткөн ыйгарым укуктуу бажы органына бир жолку сертификатты каттоону жокко чыгаруу жөнүндө маалымдайт (бир жолку сертификаттын каттоо номерин, аны каттоону жокко чыгаруунун датасын жана убактысын көрсөтүү менен);
г) бир жолку сертификатты берген адамга ар кандай жеткиликтүү ыкма менен бир жолку сертификатты каттоону жокко чыгаруу жөнүндө маалымдайт (бир жолку сертификаттын каттоо номерин, анын каттоосун жокко чыгаруу үчүн датаны, убакытты жана негизди көрсөтүү менен).

IV. Бир жолку сертификатты кабыл алуу жана жокко чыгаруу

18. Бажы органы тарабынан катталган бир жолку сертификаттын экинчи нускасы кагаз жүзүндөгү документ түрүндө бажы транзитинин бажы жол-жобосуна жайгаштырылган товарларды декларанты тарабынан жөнөткөн бажы органына берилет.
Бир жолку сертификат электрондук документ түрүндө бажы транзитинин бажы жол-жобосуна жайгаштырылган товарлардын декларанты тарабынан жөнөткөн бажы органына берилбейт.
19. Кодекстин 147-беренесинин 6-пунктуна ылайык камсыздоо берилгендиги ырасталганда катталган бир жолку сертификат жөнөтүүчү бажы органы тарабынан транзиттик декларацияда билдирилген товарларга карата камсыздоо берилгенин ырастоочу документ катары, бир эле учурда төмөнкү шарттар сакталганда кабыл алынат:
а) бажы транзитинин бажы жол-жоболоруна ылайык товарлар чыгарылган учурда бир жолку сертификатты каттоо жокко чыгарылган эмес;
б) бажы транзитинин бажы жол-жобосуна ылайык товарларды товарлар чыгарылган учурда бир жолку сертификат башка транзиттик декларация боюнча бажы транзитинин бажы жол-жобосуна жайгаштырылчу (жайгаштырылган) товарларга карата камсыздоо берилишин ырастаган документ катары колдонулган эмес;
в) бир жолку сертификаттын каттоо номери жөнүндө маалымдар транзиттик декларацияда көрсөтүлгөн;
г) транзиттик декларацияда көрсөтүлгөн бажы транзитинин бажы жол-жобосуна жайгаштырыган товарлардын декларанты жөнүндө маалымдар сертификаттын 5-графасында (түзүмүнүн тиешелүү реквизиттеринде) көрсөтүлгөн жак жөнүндө маалымдар менен дал келет;
д) транзиттик декларацияда көрсөтүлгөн коммерциялык жана транспорттук (ташуучу) документтер жөнүндө маалымдар сертификаттын 
6-графасында (түзүмдүн тиешелүү реквизиттеринде) көрсөтүлгөн маалымдар менен дал келет;
е) бир жолку сертификаттын колдонулушу токтотулган жок (бир жолку сертификат тындырылган жок).
20. Эгерде камсыздоо берүүнү ырастоодо Кодекстин 147-беренесинин 6-пунктуна ылайык жөнөткөн бажы органынын маалымат системасында электрондук документ түрүндө бир жолку сертификат же кагаз жүзүндөгү документ түрүндө бир жолку сертификат жөнүндө жана андагы маалымдар жок экендиги аныкталса, жөнөткөн бажы органы маалыматтык системаны пайдалануу менен каттоочу бажы органынан транзиттик декларацияда каттоо номери жөнүндө маалымдар көрсөтүлгөн бир жолку сертификатты тариздөө жана каттоо фактысы жөнүндө сурайт.
21. Суроо-талапты кароонун жыйынтыгы боюнча бажы органы мындай суроо-талап маалымат системасына түшкөндөн тартып бажы органынын жумуш убактысынын 15 мүнөтүнөн кечиктирбестен маалымат системасын пайдаланып төмөнкү аракеттердин бирин жасайт:
катталган бир жолку сертификатты электрондук документ түрүндө жөнөтөт, ал эми бир жолку сертификатты кагаз жүзүндөгү документ түрүндө тариздөөдө – эгерде мындай сертификат башка транзиттик декларация боюнча бажы транзитинин бажы жол-жобосуна жайгаштырылуучу (жайгаштырылган) товарларга карата камсыздоо берүүнү ырастоочу документ катары колдонулбаса, анын каттоосу жокко чыгарылбаса, колдонуу токтотулбаса (сертификат тындырылбаган) жөнөтүүчү бажы органына сертификаттын А, В жана 1-графаларынан, 3-графанын «камсыздоо ыкмасынын коду» бөлүмчөсүнүн, 4-графанын маалымдарын жөнөтөт;
эгерде мындай сертификат башка транзиттик декларация боюнча бажы транзитинин бажы жол-жобосуна жайгаштырылуучу (жайгаштырылган) товарларга карата камсыз кылууну ырастоочу документ катары пайдаланылса, бул сертификатты каттоо жокко чыгарылса, анын колдонулушу токтотулса (сертификат тындырылган) (бир жолку сертификаттын каттоо номерин, мындай сертификатты пайдалануудан баш тартуунун себептерин көрсөтүү менен) катталган бир жолку сертификатты пайдалануу мүмкүн эместиги жөнүндө жөнөтүүчү бажы органына маалымдайт;
жөнөтүүчү бажы органынын суроо-талабында көрсөтүлгөн бир жолку сертификатты каттоо фактысы жок экендиги жөнүндө жөнөтүүчү бажы органына маалымдайт. 
Ушул пунктта каралган аракеттер бажы транзитинин бажы жол-жобосуна ылайык товарларды чыгаруу мөөнөтүнүн чегинде колдонулат.
22. Бир жолку сертификатты камсыздоо берилишин ырастаган документ катары кабыл алуу үчүн жөнөтүүчү бажы органы:
а) маалымат системасында камсыздоону берүүнү ырастоочу документ катары кабыл алуу жөнүндө маалыматтарды, транзиттик декларацияда көрсөтүлгөн (транзиттик декларациянын каттоо номерин көрсөтүп) бир жолку сертификатты түзөт;
б) бир жолку сертификатка кагаз жүзүндөгү документ түрүндө транзиттик декларацияда билдирилген маалымдарды, транзиттик декларациянын каттоо номери жөнүндө маалымдарды киргизет;
в) маалымат системасын пайдаланып каттоочу бажы органын бир жолку сертификатты камсыздоо берүүнү ырастаган документ катары кабыл алынгандыгы жөнүндө маалымдайт (бир жолку сертификаттын каттоо номерлерин жана транзиттик декларацияны көрсөтүү менен).
23. Камсыздоо берилишин ырастаган документ катары бир жолку сертификатты кабыл алуу жөнөтүүчү бажы органы тарабынан төмөнкү негиздердин бири болгондо жокко чыгарылат: 
а) бажы транзитинин бажы жол-жобосуна ылайык товарларды чыгаруу жокко чыгарылганда;
б) товарларды чыгаргандан кийин транзиттик декларацияга бажы транзитинин бажы жол-жобосуна Кодекстин 146-статьясынын 4-пунктуна ылайык камсыз кылуу талап кылынбаган өзгөртүүлөрдү (толуктоолорду) киргизилгенде;
в) товарларды чыгаруудан баш тартууда (эгерде товарларды чыгаруудан баш тартуу жөнүндө чечим кабыл алынганга чейин жөнөтүүчү бажы органы тарабынан бир жолку сертификат кабыл алынган болсо).
24. Бир жолку сертификатты кабыл алууну жокко чыгаруу үчүн жөнөтүүчү бажы органы ушул Тартиптин 23-пунктунда каралган негиздердин бири пайда болгон учурдан тартып бажы органынын жумуш убактысынын 
1 саатынан кечиктирбестен төмөнкүдөй аракеттерди жасайт:
а) маалымат системасына транзиттик декларацияда билдирилген (транзиттик декларациянын каттоо номерин көрсөтүү менен) бир жолку сертификат камсыздоону берүүнү ырастоочу документ катары кабыл алууну жокко чыгаруу жөнүндө маалыматты киргизет;
б) транзиттик декларацияда билдирилген бир жолку сертификатты камсыз кылууну тастыктаган документ катары кабыл алууну жокко чыгаруу жөнүндө маалымдарды кагаз жүзүндөгү документ түрүндө бир жолку сертификатка киргизет;
в) маалымат системасын пайдаланып каттоо бажы органын камсыздоо берилишин ырастаган документ катары бир жолку сертификатты кабыл алууну жокко чыгарылгандыгы жөнүндө маалымдайт (бир жолку сертификаттын каттоо номерлерин жана транзиттик декларацияны көрсөтүү менен).

V. Бир жолку сертификаттын колдонулушун токтотуу (тындыруу)

25. Бир жолку сертификаттын колдонулушу бажы органы тарабынан төмөнкү учурларда токтотулат (тындырылат):
а) каттоо үчүн жоюлууга тийиш болгон бир жолку сертификатты берген адамдын демилгеси боюнча;
б) бир жолку сертификаттын колдонуу мөөнөтүнүн аяктаганда;
в) Кодекстин 153-беренесинин 3-пунктуна ылайык алымдарды, салыктарды төлөө боюнча милдети токтогондо (көрсөтүлгөн пункттун 7 жана 8-пунктчаларын кошпогондо).
26. Ушул Тартиптин 25-пунктунун «а» пунктчасында каралган учурда, мурда тындырылууга тийиш болгон бир жолку сертификат берген жак каттоочу бажы органына төмөнкүлөрдү берет:
а) тындырылууга жаткан (эгерде мындай бир жолку сертификат бажы органына кагаз түрүндөгү документ түрүндө каттоо үчүн берилген болсо) кагаз жүзүндөгү документ түрүндө бир жолку сертификаттын экинчи нускасын тиркеп жазуу жүзүндө (эркин формада) түзүлгөн кайрылуу (мындан ары – кайрылуу);
б) Комиссия тарабынан аныкталган сертификаттын түзүмүнө жана форматына ылайык түзүлгөн электрондук документ түрүндөгү жаңы бир жолку сертификат, мындай сертификатта тындырылууга тийиш болгон электрондук документ түрүндөгү бир жолку сертификаттын каттоо номерин жана жаңы бир жолку сертификатты берген жак жөнүндө маалымдарды көрсөтүү менен (эгерде тындырылууга тийиш болгон бир жолку сертификат бажы органына каттоо үчүн электрондук документ түрүндө берилген болсо).
27. Каттоочу бажы органы маалымат системасын пайдаланып ушул Тартиптин 10-пунктунун «а» пунктчасына ылайык электрондук документ түрүндө жаңы бир жолку сертификатты берүүнүн датасын жана убактысын белгилейт.
28. Бир жолку сертификаттын колдонулушу бир эле учурда төмөнкү шарттарды сактоо менен токтотулат (тындырылат):
а) кайрылуу же жаңы бир жолку сертификат электрондук документ түрүндө мурда тындырылууга тийиш болгон бир жолку сертификатты берген жак тарабынан жөнөтүлгөн; 
б) кайрылуу же жаңы бир жолку сертификат электрондук документ түрүндө тындырылууга тийиш болгон бир жолку сертификатты каттаган бажы органына жөнөтүлдү;
в) тындырылууга тийиш болгон бир жолку сертификаттын колдонулушу токтотулган жок (сертификат тындырылган жок);
г) тындырылууга тийиш болгон бир жолку сертификатты каттоо жокко чыгарылган жок;
д) электрондук документ түрүндөгү жаңы бир жолку сертификат Комиссия тарабынан аныкталган сертификаттын түзүмүнө жана форматына коюлган талаптарга жооп берет;
е) бажы органынын маалыматтык системасында кайрылууну же электрондук документ түрүндөгү жаңы бир жолку сертификатты кароо учурунда тындырылууга тийиш болгон бир жолку сертификатты камсыздоо берилишин ырастаган документ катары жөнөтүүчү бажы органы кабыл алгандыгы жөнүндө маалымат жок.
29. Ушул Тартиптин 28-пунктунда каралган шарттар сакталбаса  электрондук документ түрүндө жаңы бир жолку сертификат берилген учурдан тартып бажы органынын жумуш убактысынан 30 мүнөттөн кечиктирилбестен же кайрылуу берилген күндөн кийинки күндөн 1 жумуш күндөн кечиктирилбестен каттоочу бажы органы:
а) маалымат системасына электрондук документ түрүндө бир жолку сертификаттын колдонулушун токтотуудан (тындыруудан) баш тартуу жөнүндө маалымат киргизет (анын каттоо номерин, датасын, убактысын жана мындай баш тартуунун негизин көрсөтүү менен);
б) маалымат системасын пайдаланып (электрондук документ түрүндө жаңы бир жолку сертификат берилген учурда) же ар кандай жеткиликтүү ыкма менен (кайрылуу берилген учурда) электрондук документ түрүндө бир жолку сертификат же кайрылуу берген адамга бир жолку сертификаттын колдонулушун токтотуудан (тындыруудан) баш тартуу жөнүндө (анын каттоо номерин, датасын, убактысын жана мындай баш тартуунун себебин көрсөтүү менен) маалымдайт;
в) кайрылуу берген адамга почта менен жөнөтүү же алгандыгын ырастаган башка ыкма менен колдонулушун токтотуу болжолдонгон кагаз жүзүндөгү документ түрүндө бир жолку сертификаттын экинчи нускасын кайтарып берет.
30. Ушул Тартиптин 28-пунктунда каралган шарттар сакталган учурда каттоочу бажы органы бир жолку сертификаттын колдонулушун төмөнкү мөөнөттөрдө токтотот (сертификатты тындырат):
а) жаңы бир жолку сертификат электрондук документ түрүндө берилген учурда – мындай сертификат берилген учурдан тартып бажы органынын жумуш убактысынан 30 мүнөттөн кечиктирилбестен;
б) кайрылуу берилген учурда – мындай кайрылуу берилген күндөн кийинки күндөн тартып 1 жумушчу күндөн кечиктирбестен.
31. Ушул Тартиптин 25-пунктунун «б» жана «в» пунктчаларында каралган учурларда каттоочу бажы органы бир жолку сертификаттын колдонулушун (сертификат тындырылган) бир жолку сертификаттын колдонуу мөөнөтү аяктаган күндөн же ушул Тартиптин 25-пунктунун «в» пунктчасында каралган жагдайлардын келип чыгышы жөнүндө маалымдарды бажы органы алган күндөн кийинки 1 жумушчу күндөн кечиктирбестен токтотот.
32. Бир жолку сертификаттын колдонулушу токтотулганда (тындырылганда) каттоочу бажы органы:
а) маалымат системасына бир жолку сертификаттын колдонулушун токтотуу (тындыруу) жөнүндө маалыматты киргизет (мындай сертификаттын каттоо номерин, датасын, убактысын жана колдонулушун токтотуу (тындыруу) үчүн негизди көрсөтүү менен);
б) бир жолку сертификаттын биринчи жана экинчи нускаларына кагаз жүзүндөгү документ түрүндө бир жолку сертификаттын жарактуулугун токтотуу (тындыруу) жөнүндө маалыматтарды киргизет;
в) маалымат системасын пайдаланып жөнөтүлгөн ыйгарым укуктуу бажы органына бир жолку сертификаттын колдонулушун токтотуу (тындыруу) жөнүндө маалымдайт (бир жолку сертификаттын каттоо номерин, анын колдонулушунун токтотуунун (тындыруунун) датасын жана убактысын көрсөтүү менен);
г) кайрылуу берген адамга кагаз жүзүндөгү документ түрүндө бир жолку сертификаттын экинчи нускасын тапшырылгандыгы жөнүндө кабарлап, заказдык почта менен жөнөтөт же аны алгандыгын ырастоого мүмкүндүк берген башка ыкма менен берет;
д) маалымат системасын пайдаланып электрондук документ түрүндө бир жолку сертификат берген адамга бир жолку сертификаттын колдонулушун токтотуу (тындыруу) жөнүндө (бир жолку сертификаттын каттоо номерин, датасын, убактысын жана анын колдонулушун токтотуу (тындыруу) үчүн негизди көрсөтүү менен) маалымдайт.

VI. Бир жолку сертификатка өзгөртүүлөрдү (толуктоолорду) киргизүү
33. Бир жолку сертификатка өзгөртүүлөрдү (толуктоолорду) киргизүү зарыл болгон учурда каттоочу бажы органы ушул Тартиптин 6-пунктуна ылайык мындай сертификатта өзгөртүү (толуктоо) киргизүү сунушталган мурда катталган бир жолку сертификаттын каттоо номерин көрсөтүп, зарыл өзгөртүүлөрдү (толуктоолорду) эске алуу менен түзүлгөн жаңы бир жолку сертификат берилет.
Бир жолку сертификатка өзгөртүүлөрдү (толуктоолорду) киргизүү зарыл болгон учурда өзгөртүүлөрдү (толуктоолорду) киргизүү сунушталып жаткан кагаз жүзүндөгү документ түрүндө бир жолку сертификаттын экинчи нускасы берилет.
Жаңы бир жолку сертификат берилген учурда каттоочу бажы органы ушул Тартиптин 10-пунктуна ылайык аракеттерди жасайт.
Жаңы бир жолку сертификат Тартиптин 13-пунктуна ылайык катталат.
Өзгөртүүлөрдү (толуктоолорду) киргизүү сунушталган бир жолку сертификатты каттоо ушул Тартиптин 17-пунктуна ылайык жокко чыгарылат.
34. Зарыл өзгөртүүлөрдү (толуктоолорду) эске алуу менен түзүлгөн бир жолку сертификат төмөнкү шарттарды сакталганда катталат:
а) бир жолку сертификат мурда катталган бир жолку сертификатты берген адам тарабынан берилсе;
б) ушул Тартиптин 16-пунктунда каралган мурда катталган бир жолку сертификатты каттоо жокко чыгарылбай турган негиздер жок болсо;
в) ушул Тартиптин 12-пунктунда каралган бир жолку сертификатты каттоодон баш тартуу үчүн негиздер жок болсо.
35. Ушул Тартиптин 34-пунктунда каралган шарттар сакталбаган учурда каттоочу бажы органы жаңы бир жолку сертификат кагаз жүзүндөгү документ түрүндө берилген күндөн кийинки күндөн тартып 1 жумушчу күндөн кечиктирбестен же электрондук документ түрүндө жаңы бир жолку сертификат берилген учурдан тартып бажы органынын жумуш убактысынан 15 мүнөттөн кечиктирбестен төмөнкүдөй аракеттерди жасайт:
а) электрондук документ түрүндө бир жолку сертификатка өзгөртүүлөрдү (толуктоолорду) киргизүүдөн баш тартуу жөнүндө маалыматты маалымат системасына киргизүү аркылуу (мындай баш тартуунун датасын, убактысын жана негизин көрсөтүү менен) же кагаз жүзүндөгү документ түрүндө жаңы бир жолку сертификаттын биринчи жана экинчи нускаларына ага өзгөртүүлөрдү (толуктоолорду) киргизүүдөн баш тартуу жөнүндө маалымдарды киргизүү аркылуу өзгөртүүлөрдү (толуктоолорду) киргизүүдөн баш тартат;
б) эгерде зарыл өзгөртүүлөрдү (толуктоолорду) эске алып түзүлгөн жаңы бир жолку сертификат жөнүндө маалымдар жана андан алынган маалымдар мурда маалыматтык системага киргизилген болсо, маалымат системасына кагаз жүзүндөгү документ түрүндө бир жолку сертификатка өзгөртүүлөрдү (толуктоолорду) киргизүүдөн баш тартуу жөнүндө маалыматты киргизет;
в) маалымат системасын пайдаланып бир жолку сертификатты берген адамга электрондук документ түрүндө бир жолку сертификатка өзгөртүүлөрдү (толуктоолорду) киргизүүдөн баш тартуу жөнүндө маалымдайт (мындай баш тартуунун датасын, убактысын жана негизин көрсөтүү менен);
г) кагаз жүзүндөгү документ түрүндө бир жолку сертификатты берген адамга өзгөртүүлөрдү (толуктоолорду) киргизүү болжолдонгон бир жолку сертификаттын экинчи нускасын, ошондой эле кагаз жүзүндөгү документ түрүндө жаңы бир жолку сертификаттын биринчи жана экинчи нускаларын почта аркылуу жөнөтүүлөрү менен кайтарат же аларды алгандыгын ырастоого мүмкүндүк берген башка ыкма менен берет.
_______________

I. Жалпы жоболор

1. Бул Тартип Евразия экономикалык бирлигинин Бажы кодексинин (мындан ары – Кодекс) 147-беренесинин 5-пунктуна ылайык, 2022-жылдын 19-апрелиндеги Бажы транзитинин бажы жол-жобосуна ылайык товарларды ташууда (транспорттоодо) бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышын камсыздоону колдонуунун өзгөчөлүктөрү жөнүндө макулдашуунун (мындан ары – Макулдашуу) 3-беренесин эске алуу менен иштелип чыкты.
Бул Тартип бир нече транзиттик декларациялар (мындан ары – башкы сертификат) боюнча ташылуучу товарларга карата бажы алымдарын, салыктарды төлөө боюнча милдеттердин аткарылышын камсыз кылуу сертификатын пайдалануун эрежелерин, анын ичинде Евразия экономикалык бирлигине мүчө мамлекеттин бажы органына (мындан ары – бажы органы, мүчө мамлекет) башкы сертификатты берүү, башкы сертификатты  каттоо, каттоодон баш тартуу, каттоону жокко чыгаруу, колдонулушун токтотуу (тындыруу), кабыл алуу жана кабыл алууну жокко чыгаруу эрежелерин, ошондой эле мындай сертификатка өзгөртүүлөрдү (толуктоолорду) киргизүү тартибин аныктайт.
2. Башкы сертификат эгерде товарлар бир мүчө мамлекеттин бажы органы (мындан ары – жөнөтүүчү бажы органы) тарабынан бажы транзитинин бажы жол-жобосуна жайгаштырылса, ал эми мындай товарларга карата бажы алымдарын, салыктарды, атайын, демпингге каршы, компенсациялык алымдарды төлөө боюнча милдеттердин аткарылышын башкы камсыздоо (мындан ары – башкы камсыздоо, алымдар, салыктар) дайындалган бажы органы жайгашкан башка мүчө мамлекеттин бажы органына берилген учурда пайдаланылат.
Башкы сертификат төмөнкүдөй колдонулушу мүмкүн:
Кодекстин 147-беренесинин 1-пунктунун жоболорун сактап, формасы Евразия экономикалык комиссиясынын Коллегиясынын 2023-жылдын 24-октябрындагы № 151 чечими менен бекитилген бажы алымдарын, салыктарды төлөө боюнча милдеттердин аткарылышын камсыз кылуу сертификатынын 7-графасына ылайык келген башкы сертификаттын түзүмүнүн реквизиттеринде көрсөтүлгөн жөнөтүлүп жаткан мүчө мамлекеттин бажы органында;
башкы сертификаттын колдонуу мөөнөтүнүн ичинде бир нече транзиттик декларация боюнча ташылган товарларга карата;
Макулдашуунун 2-беренесине ылайык белгиленген жөнөкөйлөтүүлөрдү (мындан ары – жөнөкөйлөтүү) эске алуу менен бир нече транзиттик декларация боюнча ташылуучу товарларга карата берилген (кабыл алынган) башкы камсыздоонун суммасынын (башкы камсыздоонун резервсиз калдыгы) алкагында.
3. Эгерде алымдарды, салыктарды төлөө боюнча милдеттердин аткарылышы бир нече ыкмалар менен камсыздалса жана (же) башкы камсыздоо ар башка валютада берилген болсо, башкы сертификаттар тиешелүү түрдө ушундай ар бир башкы камсыздоого карата таризделет (ыкмалардын ар биринде бир валютада берилген).
4. Бажы органына башкы камсыздоо берилген мүчө мамлекеттин бажы органы (мындан ары – каттоочу бажы органы) маалымат системасын пайдаланып төмөнкүдөй операцияларды жүргүзөт жана каттайт:
а) каттоо үчүн башкы сертификат берилген датаны жана убакытты белгилейт;
б) башкы сертификатты каттайт же каттоодон баш тартат;
в) башкы сертификаттын каттоосун жокко чыгарат;
г) башкы сертификаттын колдонулушун токтотот (тындырат) же башкы сертификаттын колдонулушун токтотуудан (тындыруудан) баш тартат;
д) жөнөкөйлөтүүлөрдү эске алып бажы транзитинин бажы жол-жобосунда камсыздоо катары колдонулушу мүмкүн болгон башкы камсыздоонун (башкы камсыздоонун резервсиз калдыгы) өлчөмүнүн алкагында башкы сертификатта көрсөтүлгөн камсыздоо суммасынын эсебин жүргүзөт;
е) камсыздоонун көрсөтүлгөн суммасын эсептен чыгарат;
ж) конкреттүү транзиттик декларация боюнча ташылуучу товарларга карата башкы сертификатта көрсөтүлгөн жана бажы органы тарабынан бөгөттөлбөгөн сумманын чегинде камсыздоо суммасын пайдаланууга убактылуу тыюу салууну (мындан ары – камсыздоо суммасын резервге коюу) белгилейт жана аны резервден чыгарат (пайдаланууга тыюу салууну алып салуу);
з) башкы сертификатта көрсөтүлгөн жана бажы органы тарабынан бөгөт коюлбаган сумманын чегинде транзиттик декларация боюнча камсыздоону пайдалануу мүмкүнчүлүгү же мүмкүн эместиги жөнүндө маалымдарды түзөт;

и) мурда катталган башкы сертификатка өзгөртүүлөрдү киргизет же өзгөртүүлөрдү (толуктоолорду) киргизүүдөн баш тартат.
5. Жөнөтүүчү бажы органы маалыматтык системаны пайдалануу менен төмөнкүдөй операцияларды жазат жана белгилейт:
а) Башкы сертификатты конкреттүү транзиттик декларация боюнча ташылуучу товарларга карата камсыздоо берилишин ырастаган документ катары кабыл алат;
б) башкы сертификатта көрсөтүлгөн жана бажы органы тарабынан бөгөттөлбөгөн сумманын чегинде транзиттик декларация боюнча камсыздоону пайдалануу мүмкүнчүлүгү жөнүндө суроо-талап түзөт.
6. Ушул Тартиптин 4 жана 5-пункттарында каралган иш-аракеттер ушул пункттарда көрсөтүлгөн бажы органдарынын маалымат системасы аркылуу мындай бажы органдарынын кызмат адамдарынын катышуусуз жасалышы мүмкүн.

II. Башкы сертификатты каттоо үчүн берүү, башкы сертификатты каттоо жана каттоодон баш тартуу

7. Каттоо максатында башкы сертификат каттоочу бажы органына башкы камсыздоону берген жак тарабынан берилет. Эгерде алымдарды, салыктарды төлөө боюнча милдеттердин аткарылышы кепилдик менен камсыздалса, кепилдик берүүчү тарабынан башкы сертификатты көрсөтүүгө жол берилет.
Башкы сертификат Евразия экономикалык комиссиясы (мындан ары – Комиссия) аныктаган сертификаттын түзүмүнө жана форматына ылайык түзүлгөн электрондук документ түрүндө берилет.
8. Башкы сертификат бажы органына каттоо үчүн төмөнкү мөөнөттөрдө берилет:
а) кепилдик келишими же банктык кепилдиги колдонуу мөөнөтүнүн ичинде – эгерде алымдарды, салыктарды төлөө боюнча милдеттерди аткарылышын камсыз кылуучу кепилдик келишиминде же банк кепилдигинде камсыздоонун бул ыкмаларынын алкагында кабыл алынган милдеттенмелердин аткарылышынын зарылдыгы жөнүндө бажы органынын талабы кепилдик келишиминин же банк кепилдигинин колдонуу мөөнөтү аяктагандан кийин коюлушу мүмкүн экендиги аныкталса;
б) кепилдик келишиминин же банк кепилдигинин колдонуу мөөнөтүнүн ичинде, бирок кепилдик келишиминин же банк кепилдигинин колдонуу мөөнөтү аяктаганга чейин 3 айдан кечиктирбестен – эгерде алымдарды, салыктарды төлөө боюнча милдеттердин аткарылышын камсыз кылуучу мындай кепилдик келишиминде же банк кепилдигинде ушул пункттун «а» пунктчасында көрсөтүлгөн шарттар белгиленбесе;
в) мүлктү күрөөгө коюу жөнүндө келишимин колдонуу мөөнөтүнүн ичинде, бирок мүлктү күрөөгө коюу жөнүндө келишимдин колдонуу мөөнөтү аяктаганга чейин 3 айдан кечиктирбестен – эгерде алымдарды, салыктарды төлөө боюнча милдеттердин аткарылышы мүлктү күрөөгө коюу менен камсыз кылынса;
г) акча каражаттарынын (акчалардын) тиешелүү эсептердеги мөөнөтүнүн ичинде – эгерде алымдарды, салыктарды төлөө боюнча милдеттердин аткарылышы тиешелүү эсептерде болуу мөөнөтү мүчө мамлекеттердин мыйзамдарына ылайык чектелген акча каражаттары (акчалар) менен камсыз кылынса;
д) Кодекстин 63-беренесинин 2-пунктуна ылайык мүчө мамлекеттердин мыйзамдарында белгиленген камсыздоо ыкмасын колдонууда алымдарды, салыктарды төлөө боюнча милдеттердин аткарылышын камсыз кылган документтин колдонуу мөөнөтүнүн ичинде – эгерде мындай документте камсыздоонун ушул ыкмасынын алкагында кабыл алынган милдеттенмелердин аткарылышынын зарылдыгы жөнүндө бажы органынын талабы мындай документтин колдонуу мөөнөтү аяктагандан кийин коюлушу мүмкүн экендиги аныкталса;
е) Кодекстин 63-беренесинин 2-пунктуна ылайык мүчө мамлекеттердин мыйзамдарында белгиленген камсыздоо ыкмасын колдонууда алымдарды, салыктарды төлөө боюнча милдеттердин аткарылышынын камсыз кылган документтин колдонуу мөөнөтүнүн ичинде, бирок мындай документтин колдонуу мөөнөтү аяктаганга чейин 3 айдан кечиктирбестен – эгерде мындай документте ушул пункттун «д» пунктчасында көрсөтүлгөн шарттар белгиленбесе.
9. Эгерде алымдарды, салыктарды төлөө боюнча милдеттердин аткарылышы тиешелүү эсептерде болуу мөөнөтү мүчө мамлекеттердин мыйзамдарына ылайык же кепилдик келишими менен чектелбеген акча каражаттары (акча) менен камсыз кылынса, жарактуулук мөөнөтү чектелбеген каттоочу бажы органына башкы сертификатты берүү мөөнөтү чектелбейт.
10. Башкы сертификатты бергенде катточу бажы органы маалымат системасын пайдаланып берилген датасын жана убакытысын белгилейт.
11. Каттоочу бажы орган башкы сертификатты каттайт же башкы сертификат берилгенден тартып бажы органынын жумуш убактысынан 1 сааттан кечиктирбестен аны каттоодон баш тартат.
Эгерде каттоо үчүн башкы сертификат башкы камсыздоо берилиши менен бир учурда берилсе, башкы сертификатты каттоо (каттоодон баш тартуу) жөнүндө чечим башкы камсыздоону кабыл алуу же кабыл алуудан баш тартуу жөнүндө чечимди кабыл алуу үчүн мүчө мамлекеттердин мыйзамдарына ылайык белгиленген мөөнөттөрдүн чегинде каттоочу бажы органы тарабынан кабыл алынат.
12. Катточу бажы орган төмөнкү негиздердин жок дегенде бирөө болсо башкы сертификатты каттоодон баш тартат:
а) башкы камсыздоо бажы органы тарабынан берилген эмес же кабыл алынган эмес, же товарларды бажы транзитинин бажы жол-жобосуна жайгаштырууда камсыздоо катары колдонулушу мүмкүн болсо;
б) товарларды бажы транзитинин бажы жол-жобосуна жайгаштырууда камсыздоо катары колдонулушу мүмкүн болгон берилген (кабыл алынган) башкы камсыздоонун өлчөмү (башкы камсыздоонун резервделбеген калдыгы), каттоочу бажы органынын чечими боюнча берилген жөнөкөйлөтүүлөрдү эске алуу менен башкы сертификатта көрсөтүлгөн суммадан аз болсо;
в) башкы сертификат башкы сертификаттарды каттоого укугу жок бажы органына берилсе;
г) башкы сертификат ушул Тартиптин 7-пунктунун биринчи абзацында көрсөтүлгөн жактардан башка жак тарабынан берилсе;
д) башкы сертификаттын түзүмү жана форматы Комиссия тарабынан аныкталган сертификаттын түзүмүнө жана форматына ылайык келбесе;
е) башкы сертификат Евразия экономикалык комиссиясынын 2023-жылдын 24-октябрындагы № 151 чечими менен бекитилген Бажы алымдарын, салыктарды төлөө боюнча милдеттердин аткарылышын камсыз кылуу сертификатын толтуруу тартибине (мындан ары – сертификатты толтуруу тартиби) ылайык көрсөтүлүүгө тийиш болгон маалымдарды камтыбаса;
ж) башкы сертификаттын колдонуу мөөнөтү аяктаган дата Сертификатты толтуруу тартибинин 28-пунктунда каралган мөөнөттөрдү эске албастан аныкталса.
13. Башкы сертификатты каттоодон баш тартуу үчүн негиздер жок болгон учурда катточу бажы органы ушул Тартиптин 11-пунктунда каралган мөөнөттө маалымат системасын пайдаланып төмөнкү иш-аракеттерди жасайт:
а) каттоо номерин ыйгарып башкы сертификатты каттайт;
б) каттоочу бажы органынын чечими боюнча берилген жөнөкөйлөтүүлөрдү эске алуу менен товарларды бажы транзитинин бажы жол-жобосуна жайгаштырууда камсыздоо катары колдонулушу мүмкүн болгон башкы камсыздоонун өлчөмүнүн алкагында башкы сертификатта көрсөтүлгөн камсыздоо суммасынын эсебин жүргүзөт (башкы камсыздоонун резервделбеген калдыгы);
в) катталган башкы сертификатты бажы органдарына транзиттик декларацияларды берүү болжолдонгон мүчө мамлекеттердин маалыматтык алмашууну жүзөгө ашырууга ыйгарым укуктуу бажы органдарына жөнөтөт;
г) башкы сертификатты берген жакты башкы сертификаттын катталгандыгы жөнүндө (башкы сертификаттын каттоо номерин көрсөтүп) маалымдайт.
14. Башкы сертификатты каттоодон баш тартуу үчүн негиздер болгондо каттоочу бажы органы ушул Тартиптин 11-пунктунда каралган мөөнөттө:
а) маалымат системасына башкы сертификатты каттоодон баш тартуу жөнүндө маалыматты киргизүү аркылуу башкы сертификатты каттоодон (башкы сертификатты каттоодон баш тартуу үчүн датаны, убакытты жана негизди көрсөтүп) баш тартат;
б) маалымат системасын пайдаланып, башкы сертификатты берген адамга башкы сертификатты каттоодон баш тартуу тууралуу (мындай баш тартуунун датасын, убактысын жана негизин көрсөтүп) маалымдайт.

III. Башкы сертификатты каттоону жокко чыгаруу

15. Башкы сертификатты каттоо катточу бажы органы тарабынан ушул Тартиптин 12-пунктунун «а», «б», «е» жана «ж» пунктчаларында каралган, мындай башкы сертификатты каттоо датасында орун алган негиздердин бири болгон учурда жокко чыгарылат.
Башкы сертификатты каттоо ушул Тартиптин 37-пунктунун «а» пунктчасында каралган учурда да жокко чыгарылат.
16. Төмөнкү негиздердин жок дегенде бири болгон учурда башкы сертификатты каттоо жокко чыгарылышы мүмкүн эмес:
а) каттоочу бажы органынын маалымат системасында башкы сертификатта көрсөтүлгөн сумманын чегинде бир же бир нече транзиттик декларация боюнча ташылуучу товарларга карата камсыздоо суммасын резервге коюу жөнүндө маалымат болушу;
б) башкы сертификаттын колдонуу мөөнөтү аяктады.
17. Ушул Тартиптин 16-пунктунда каралган негиздер жок болгон учурда жана ушул Тартиптин 12-пунктунун «а», «б», «е» жана «ж» пунктчаларында каралган негиздердин жок дегенде бири болгон учурда каттоочу бажы органы аталган шарттын бар экендиги ырасталгандан тартып бажы органынын иш убактысынан 15 мүнөттөн кечиктирилбестен каттайт:
а) башкы сертификатты каттоону жокко чыгаруу жөнүндө маалыматты маалымат системасына киргизет (жокко чыгаруу үчүн датаны, убакытты жана негизди көрсөтүп);
б) маалымат системасын пайдаланып башкы сертификатта көрсөтүлгөн сумманы эсептен чыгарат;
в) маалымат системасын колдонуп мүчө мамлекеттердин маалымат алмашууга ыйгарым укуктуу бажы органдары транзиттик декларацияларды берүү болжолдонгон бажы органдарына башкы сертификатты каттоону жокко чыгаруу жөнүндө маалымдайт (башкы сертификаттын каттоо номерин, анын каттоону жокко чыгаруу датасын жана убактысын көрсөтүп);
г) башкы сертификат берген жак маалымат системасын пайдаланып башкы сертификатты каттоону жокко чыгаруу жөнүндө маалымдайт (башкы сертификаттын каттоо номерин, жокко чыгаруу үчүн датаны, убакытты жана негизди көрсөтүп).

IV. Башкы сертификатты кабыл алуу жана кабыл алууну жокко чыгаруу

18. Бажы транзитинин бажы жол-жобосуна жайгаштырылган товарлардын декларант тарабынан жөнөтүүчү бажы органына башкы сертификат берилбейт.
19. Эгерде Кодекстин 147-беренесинин 6-пунктунун 1-пунктчасына ылайык камсыздоо берилишин ырастоону текшерүүдө жөнөтүүчү бажы органынын маалыматтык системасында башкы сертификат жок экендиги аныкталса, мындай бажы органы каттоочу бажы органына транзиттик декларацияда каттоо номери жөнүндө маалымдар көрсөтүлгөн башкы сертификатты каттоо жөнүндө суроо-талап жөнөтөт.
20. Ушул Тартиптин 19-пунктунда көрсөтүлгөн суроо-талапты кароонун жыйынтыгы боюнча каттоочу бажы органы мындай суроо-талап маалымат системасына келип түшкөн учурдан тартып бажы органынын жумуш убактысынын 15 мүнөтүнөн кечиктирбестен маалымат системасын пайдаланып төмөнкү иш-аракеттердин бирин жасайт:
а) каттоо номери жөнүндө маалымдар суроо-талапта көрсөтүлгөн катталган башкы сертификатты жөнөтөт (эгерде мындай сертификатты каттоо жокко чыгарылбаса же мындай сертификаттын колдонулушу токтотулбаса (башкы сертификат тындырылбаса));
б) суроо-талапта көрсөтүлгөн башкы сертификатты каттоо фактысы жок экендиги жөнүндө маалымдайт;
в) ушул Тартиптин 17-пунктунун «в» пунктчасына ылайык суроо-талапта көрсөтүлгөн башкы сертификатты каттоо жокко чыгарылгандыгы жөнүндө маалымдайт; 
г) ушул Тартиптин 36-пунктунун «в» пунктчасына ылайык суроо-талапта көрсөтүлгөн башкы сертификаттын колдонулушун токтотуу (тындыруу) жөнүндө маалымдайт.
21. Башкы сертификатты кабыл алуу үчүн жөнөтүүчү бажы органы декларант тарабынан транзиттик декларацияда көрсөтүлгөн камсыздоонун өлчөмүн аныктоонун тууралыгын контролдоону аяктоо менен бир убакта, маалымат системасын пайдаланып каттоочу бажы органына башкы сертификатта көрсөтүлгөн жана каттоочу бажы органы тарабынан бөгөттөлбөгөн сумманын чегинде транзиттик декларация боюнча камсыздоону пайдалануу мүмкүнчүлүгү жөнүндө суроо-талап жөнөтөт (транзиттик декларациянын каттоо номерлерин жана башкы сертификатты, транзиттик декларация боюнча резервдөө үчүн зарыл болгон камсыздоо суммасын көрсөтүү менен).
22. Эгерде башкы сертификатты каттоо жокко чыгарылбаса, башкы сертификаттын колдонулушу токтотулбаса (башкы сертификат тындырылбаса) жана башкы сертификатта көрсөтүлгөн жана каттоочу бажы органы тарабынан бөгөттөлбөгөн камсыздоо суммасы резервге коюу үчүн жетиштүү болсо, каттоочу бажы органы ушул Тартиптин 21-пунктунда көрсөтүлгөн суроо-талап маалымат системасына түшкөн учурдан тартып бажы органынын жумуш убактысынан 15 мүнөттөн кечиктирбестен маалымат системасын пайдаланып төмөнкүдөй иш-аракеттерди жасайт:
а) суроо-талапта көрсөтүлгөн камсыздоонун суммасын резервдейт;
б) жөнөтүүчү бажы органын транзиттик декларация боюнча камсыздоону пайдалануу мүмкүнчүлүгү жөнүндө маалымдайт (транзиттик декларациянын жана башкы сертификаттын каттоо номерлерин, камсыздоонун резервделген суммасын, аны резервге коюу датасын жана убактысын көрсөтүп);
в) башкы сертификатты берген жакка камсыздоонун суммасын резервдөө жөнүндө маалымдайт (башкы сертификаттын жана транзиттик декларациянын каттоо номерлерин, камсыздоонун резервделген суммасын, аны резервге коюу датасын жана убактысын, башкы сертификат боюнча пайдаланууга мүмкүн болгон камсыздоонун суммасын көрсөтүп).
23. Эгерде башкы сертификатты каттоо жокко чыгарылган, башкы сертификаттын колдонулушу токтотулган (башкы сертификат жоюлган) жана башкы сертификатта көрсөтүлгөн жана каттоочу бажы органы тарабынан бөгөттөлбөгөн камсыздоо суммасы резервге коюу үчүн жетишсиз болгон учурларда, каттоочу бажы органы ушул Тартиптин 21-пунктунда көрсөтүлгөн суроо-талап маалымат системасына түшкөн учурдан тартып бажы органынын жумуш убактысынын 15 мүнөтүнөн кечиктирбестен жөнөтүүчү бажы органына транзиттик декларация боюнча камсыздоону пайдалануу мүмкүн эместиги жөнүндө маалымдайт (транзиттик декларациянын жана башкы сертификаттын каттоо номерлерин, баш тартуунун датасын, убактысын жана себептерин, ал эми резервдөө үчүн камсыздоо суммасы жетишсиз болгон учурда – ошондой эле башкы сертификат боюнча пайдаланууга мүмкүн болгон камсыздоо суммасын көрсөтүп).
24. Жөнөтүүчү бажы органы төмөнкү негиздердин жок дегенде бири болгон учурда башкы сертификатты кабыл алуудан баш тартат:
а) жөнөтүүчү бажы органынын маалыматтык системасында катталган башкы сертификаттын жоктугу; 
б) башкы сертификаттын каттоо номери жөнүндө маалымдар транзиттик декларацияда көрсөтүлгөн эмес;
в) товарларды чыгаруу учуруна бажы транзитинин бажы жол-жобосуна ылайык башкы сертификатты каттоо жокко чыгарылган;
г) башкы сертификаттын колдонулушу токтотулду (башкы сертификат тындырылды);
д) транзиттик декларацияда көрсөтүлгөн товарлардын декларанты жөнүндө маалымдар башкы сертификатта көрсөтүлгөн декларант жөнүндө маалымдар менен дал келбейт;
е) башкы сертификат транзиттик декларацияда көрсөтүлгөн товарларга карата камсыздоо берүүнү ырастоо катары пайдаланылышы мүмкүн эмес;
ж) жөнөтүүчү бажы органынын маалыматтык системасында каттоочу бажы органынан транзиттик декларация боюнча камсыздоону пайдалануунун мүмкүн эместиги жөнүндө маалыматтардын болушу.
25. Ушул Тартиптин 24-пунктунда каралган башкы сертификатты кабыл алуудан баш тартуу үчүн негиздер жок болгон учурда жөнөтүүчү бажы органы төмөнкүдөй иш-аракеттерди жасайт:
а) маалымат системасына транзиттик декларацияда көрсөтүлгөн башкы сертификатты кабыл алуу жөнүндө маалыматты киргизет (транзиттик декларациянын каттоо номерин көрсөтүп);
б) маалымат системасын колдонуп каттоочу бажы органына транзиттик декларацияда көрсөтүлгөн башкы сертификаттын кабыл алынгандыгы жөнүндө маалымдайт (башкы сертификаттын каттоо номерлерин жана транзиттик декларацияны көрсөтүп).
26. Башкы сертификатты кабыл алуу жөнөтүүчү бажы органы тарабынан төмөнкү негиздердин бири болгондо жокко чыгарылат:
а) бажы транзитинин бажы жол-жобосуна ылайык товарларды чыгаруу жокко чыгарылды;
б) Кодекстин 146-беренесинин 4-пунктуна ылайык камсыздоо талап кылынбаган товарларды чыгаргандан кийин транзиттик декларацияга бажы транзитинин бажы жол-жобосуна ылайык өзгөртүүлөрдү (толуктоолорду) киргизүү; 
в) товарларды чыгаруудан баш тартуу.
27. Башкы сертификатты кабыл алуу жөнөтүүчү бажы органы тарабынан ушул Тартиптин 26-пунктунда көрсөтүлгөн негиздердин бири пайда болгон учурдан тартып бажы органынын жумуш убактысынын 1 саатынан кечиктирилбестен төмөнкү иш-аракеттерди жасоо аркылуу жокко чыгарылат:
а) маалымат системасына башкы сертификаттын кабыл алынышын жокко чыгаруу жөнүндө маалымат киргизүү (транзиттик декларациянын каттоо номерин жана башкы сертификатты кабыл алууну жокко чыгаруу үчүн негизди көрсөтүү менен);
б) маалымат системасын пайдаланып каттоочу бажы органын башкы сертификатты кабыл алууну жокко чыгаруу жөнүндө маалымдоо (башкы сертификаттын жана транзиттик декларациянын каттоо номерлерин, резервден чыгарууга жаткан камсыздоо суммасын көрсөтүп).
28. Каттоочу бажы органы маалымат системасын пайдаланып каттоо номери транзиттик декларацияда көрсөтүлгөн башкы сертификат боюнча камсыздоо суммасын төмөнкүдөй учурларда резервге коет:
а) тиешелүү маалымат каттоочу бажы органынын маалымат системасына түшкөндөн (киргизилгенден) кийин транзиттик декларацияда билдирилген товарларга карата Кодекстин 153-беренесинин 3-пунктуна ылайык алымдарды, салыктарды төлөө боюнча милдеттер токтотулганда (башкы сертификаттын жана транзиттик декларациянын каттоо номерлерин, резервге коюуга жаткан камсыздоо суммасын көрсөтүү менен);
б) каттоочу бажы органынын маалымат системасына ушул Тартиптин 27-пунктунун «б» пунктчасына ылайык транзиттик декларацияда билдирилген товарларга карата башкы сертификаттын кабыл алынышын жокко чыгаруу жөнүндө маалымат келип түшкөндө. 
29. Каттоочу бажы органы ушул Тартиптин 28-пунктунда көрсөтүлгөн маалымат маалымат системасына түшкөн (киргизилген) учурдан тартып бажы органынын иш убактысынан 15 мүнөттөн кечиктирбестен:
а) маалымат системасын пайдаланып мурда резервделген камсыздоонун суммасын резервдейт;
б) маалымат системасын пайдаланып башкы сертификатты берген жакка камсыздоонун резервделген суммасы жөнүндө маалымдайт ( башкы сертификаттын жана транзиттик декларациянын каттоо номерлерин, резервделген сумманы, резервделген датасын жана убактысын көрсөтүп).

V. Башкы сертификаттын колдонулушун токтотуу (тындыруу)

30. Башкы сертификаттын колдонулушу каттоочу бажы органы тарабынан төмөнкү учурларда токтотулат (тындырылат):
а) каттоо үчүн жоюлууга тийиш болгон башкы сертификатты мурда тапшырган адамдын демилгеси боюнча;
б) башкы сертификаттын колдонуу мөөнөтү аяктаганда;
в) башкы сертификатта көрсөтүлгөн бардык сумманын өлчөмүндө башкы камсыздоого өндүрүп алуу бурулганда.
31. Ушул Тартиптин 30-пунктунун «а» пунктчасында каралган учурда, мурда жоюлууга тийиш болгон башкы сертификатты берген жак каттоочу бажы органына мындай сертификатта жоюлууга тийиш болгон башкы сертификаттын каттоо номерин жана жаңы башкы сертификатты берген жак жөнүндө маалымдарды көрсөтүп, Комиссия аныктаган сертификаттын түзүмүнө жана форматына ылайык түзүлгөн жаңы башкы сертификатты берет.
32. Каттоочу бажы органы маалымат системасын пайдаланып ушул Тартиптин 31-пунктунда көрсөтүлгөн жаңы башкы сертификаттын берилген датасын жана убактысын белгилейт.
33. Ушул Тартиптин 30-пунктунун «а» пунктчасында каралган учурда башкы сертификаттын колдонулушу төмөнкү шарттар сакталган токтотулат (тындырылат):
а) жаңы башкы сертификат мурда төлөнүүгө тийиш болгон башкы сертификатты берген адам тарабынан жөнөтүлсө;
б) жаңы башкы сертификат жоюлууга тийиш болгон башкы сертификатты каттаган бажы органына берилсе;
в) жоюлууга тийиш болгон башкы сертификаттын колдонулушу токтотулбаса (башкы сертификат тындырылбаса);
г) тындырылууга тийиш болгон башкы сертификатты каттоо жокко чыгарылбаса;
д) жаңы башкы сертификаттын Комиссия тарабынан аныкталган сертификаттын түзүмүнө жана форматына талаптарга ылайык келсе;
е) жаңы башкы сертификат каралып жаткан учурда бажы органынын маалыматтык системасында жоюлууга тийиш болгон башкы сертификат боюнча камсыздоо суммасын резервдөө жөнүндө маалыматтын жоктугу.
34. Ушул тартиптин 33-пунктунда каралган шарттар сакталбаган учурда каттоочу бажы органы жаңы башкы сертификат түшкөн учурдан тартып бажы органынын жумуш убактысынын 30 минутасынан кечиктирбестен:
а) маалымат системасына башкы сертификаттын колдонулушун токтотуудан (тындыруудан) баш тартуу жөнүндө маалымат киргизет (анын каттоо номерин, датасын, убактысын жана мындай баш тартуунун негизин көрсөтүп);
б) маалымат системасын пайдаланып жаңы башкы сертификатты берген жакка башкы сертификаттын колдонулушун токтотуудан (тындыруудан) баш тартуу жөнүндө (анын каттоо номерин, датасын, убактысын жана баш тартуунун негизин көрсөтүп) маалымдайт.
35. Каттоочу бажы органы башкы сертификаттын колдонулушун токтотот (башкы сертификатты тындырат):
а) ушул Тартиптин 30-пунктунун «а» пунктчасында каралган учурда, ушул тартиптин 33-пунктунда каралган шарттарды сакталганда – жаңы башкы сертификат түшкөн учурдан тартып бажы органынын жумуш убактысынан 30 мүнөттөн кечиктирбестен;
б) ушул Тартиптин 30-пунктунун «б» жана «в» пунктчаларында каралган учурларда,
– башкы сертификаттын колдонуу мөөнөтү аяктаган күндөн кийинки күндөн же башкы сертификатта көрсөтүлгөн бардык сумманын өлчөмүндө башкы камсыздоого өндүрүп алууну буруу жөнүндө маалымдарды алган күндөн кийинки күндөн тартып 1 жумушчу күндөн кечиктирбестен.
36. Башкы сертификаттын колдонулушу токтотулганда (тындырылганда) катточу бажы органы:
а) маалымат системасына башкы сертификаттын колдонулушун токтотуу (тындыруу) жөнүндө маалыматты киргизет (мындай башкы сертификаттын каттоо номерин, анын колдонулушун токтотуу (тындыруу) үчүн датаны, убакытты жана негизди көрсөтүп);
б) маалыматтык системада колдонулушу токтотулган башкы сертификатта көрсөтүлгөн сумманы эсептен чыгарат;
в) маалымат системасын пайдаланып мүчө мамлекеттердин маалымат алмашууга ыйгарым укуктуу бажы органдары транзиттик декларацияларды берүү болжолдонгон бажы органдарына башкы сертификаттын колдонулушун токтотуу (тындыруу) жөнүндө маалымдайт (башкы сертификаттын каттоо номерин, анын колдонулушун токтотулган (жоюунун) датасын жана убактысын көрсөтүп);
г) жакка маалымат системасын пайдаланып жаңы башкы сертификатты берген башкы сертификаттын колдонулушун токтотуу (тындыруу) жөнүндө маалымдайт (башкы сертификаттын каттоо номерин, анын колдонулушун токтотуу (тындыруу) үчүн датаны, убакытты жана негизди көрсөтүп).

VI. Башкы сертификатка өзгөртүүлөрдү (толуктоолорду) киргизүү

37. Катталган башкы сертификатка төмөнкү учурларда өзгөртүүлөр (толуктоолор) киргизилиши мүмкүн:
а) мындай жак тарабынан мурда берилген башкы сертификатка өзгөртүүлөрдү (толуктоолорду) киргизүү жөнүндө жактын демилгеси боюнча (башкы сертификат боюнча камсыздоонун суммасын азайтуу бөлүгүнө өзгөртүү киргизүүнү кошпогондо);
б) мындай жак тарабынан мурда берилген башкы сертификатка башкы сертификат боюнча камсыздоонун суммасын азайтуу жана башкы сертификатта билдирилген башка маалымдарды өзгөртпөө боюнча өзгөртүү киргизүү жөнүндө жактын демилгеси;
в) бажы органы тарабынан башкы сертификатта көрсөтүлгөн сумманын чегинде башкы камсыздоонун эсебинен алымдарды, салыктарды өндүрүү.
38. Ушул Тартиптин 37-пунктунун «а» пунктчасында каралган учурда жак бажы органына өзгөртүүлөр (толуктоолор) киргизилип жаткан мурда каттаган башкы сертификатты, жаңы башкы сертификатты жөнөтөт.
Жаңы башкы сертификат мындай сертификатта зарыл болгон өзгөртүүлөрдү (толуктоолорду), ошондой эле өзгөртүүлөр (толуктоолор) киргизилип жаткан мурда катталган башкы сертификаттын каттоо номерин көрсөтүп Комиссия тарабынан аныкталган сертификаттын түзүмүнө жана форматына ылайык түзүлөт.
39. Каттоочу бажы органы маалымат системасын пайдаланып ушул Тартиптин 38-пунктунда көрсөтүлгөн жаңы башкы сертификат  берилген датасын жана убактысын белгилейт.
40. Каттоочу бажы органы төмөнкү негиздердин бирөө гана болгон учурда ушул Тартиптин 38-пунктунда көрсөтүлгөн жаңы башкы сертификатты каттоодон баш тартат:
а) өзгөртүүлөр (толуктоолор) киргизилип жаткан мурда башкы сертификатты берген адамдан айырмаланган адам тарабынан жаңы башкы сертификаттын жөнөтүлүшү;
б) жаңы башкы сертификат өзгөртүүлөр (толуктоолор) киргизилип жаткан башкы сертификатты каттаган бажы органынан башка бажы органына берилгенде;
в) өзгөртүүлөр (толуктоолор) киргизилип жаткан башкы сертификаттын колдонулушу токтотулду (башкы сертификат тындырылды);
г) өзгөртүүлөр (толуктоолор) киргизилип жаткан башкы сертификатты каттоо жокко чыгарылды;
д) катточу бажы органынын маалымат системасында өзгөртүүлөр (толуктоолор) киргизилип жаткан башкы сертификат боюнча камсыздоо суммасын резервге коюу жөнүндө маалыматтын болушу;
е) жаңы башкы сертификаттын түзүмү жана форматы Комиссия тарабынан аныкталган сертификаттын түзүмүнө жана форматына ылайык келбейт;
ж) жаңы башкы сертификатта Сертификат толтуруу тартибине ылайык көрсөтүлүүгө тийиш болгон маалымдар камтылган эмес;
з) жаңы башкы сертификаттын колдонуу мөөнөтү аяктаган дата Сертификат толтуруу тартибинин 28-пунктунда каралган мөөнөттөрдү эске албастан аныкталган.
41. Ушул Тартиптин 40-пунктунда каралган жаңы башкы сертификатты каттоодон баш тартуу үчүн негиздер жок болгондо каттоочу бажы органы ушул Тартиптин 38-пунктунда көрсөтүлгөн жаңы башкы сертификат берилгенден тартып бажы органынын жумуш убактысынын 1 саатынан кечиктирбестен:
а) ушул Тартиптин 17 – пунктунун «а» – «в» пунктчаларына ылайык өзгөртүүлөр (толуктоолор) киргизилип жаткан башкы сертификатты каттоону жокко чыгарат;
б) маалыматтык системаны пайдаланып каттоо номерин ыйгаруу аркылуу жаңы башкы сертификатты каттайт жана ушул Тартиптин 13-пунктунун «б» жана «в» пунктчаларында каралган иш-аракеттерди жасайт;
в) маалымат системасын пайдаланып жаңы башкы сертификатты жөнөткөн жакка өзгөртүүлөр (толуктоолор) киргизилгендигине байланыштуу каттоосу жокко чыгарылган башкы сертификаттын номерин көрсөтүп анын катталгандыгы жөнүндө маалымдайт.
42. Ушул Тартиптин 40-пунктунда каралган негиздердин жок дегенде бири болгондо, каттоочу бажы органы ушул Тартиптин 38-пунктунда көрсөтүлгөн жаңы башкы сертификат берилгенден баштап бажы органынын жумуш убактысынын 15 мүнөтүнөн кечиктирбестен төмөнкү иш-аракеттерди жасайт:
а) маалымат системасына башкы сертификатка өзгөртүүлөрдү (толуктоолорду) киргизүүдөн баш тартуу жөнүндө маалымат киргизет (башкы сертификаттын каттоо номерин, баш тартуу үчүн датаны, убакытты жана негизди көрсөтүп);
б) маалымат системасын пайдаланып жаңы башкы сертификатты берген жакка өзгөртүүлөрдү (толуктоолорду) киргизүүдөн баш тарткандыгы жөнүндө маалымдайт (башкы сертификаттын каттоо номерин, баш тартуунун датасын, убактысын жана негизин көрсөтүп).
43. Ушул Тартиптин 37-пунктунун «б» пунктчасында каралган учурда жак башкы сертификат боюнча камсыздоонун суммасын азайтуу боюнча өзгөртүү киргизилген башкы сертификатты мурда каттаган бажы органына жаңы башкы сертификатты жөнөтөт.
Жаңы башкы сертификат Комиссия тарабынан аныкталган сертификаттын түзүмүнө жана форматына ылайык түзүлөт, мындай сертификатта башкы сертификат боюнча камсыздоонун оңдолгон суммасы, ошондой эле өзгөртүү киргизилип жаткан башкы сертификаттын каттоо номери жана мындай башкы сертификатты берген жак жөнүндө маалымдар көрсөтүлөт.
44. Каттоочу бажы органы маалымат системасын пайдаланып ушул Тартиптин 43-пунктунда көрсөтүлгөн жаңы башкы сертификат  берилген датасын жана убактысын жазып белгилейт.
45. Каттоочу бажы органы төмөнкүдөй негиздердин жок дегенде бири болгон учурда Башкы сертификат боюнча камсыздоонун суммасын азайтуу боюнча башкы сертификатка өзгөртүү киргизүүдөн баш тартат:
а) ушул Тартиптин 43-пунктунда көрсөтүлгөн жаңы башкы сертификат өзгөртүү киргизилип жаткан башкы сертификатты берген жактан башка жак тарабынан жиберилгенде;
б) ушул Тартиптин 43-пунктунда көрсөтүлгөн жаңы башкы сертификат өзгөртүү киргизилип  жаткан башкы сертификатты каттаган бажы органынан башка бажы органына берилгенде;
в) өзгөртүү киргизилип жаткан башкы сертификаттын колдонулушу токтотулду (башкы сертификат тындырылды);
г) өзгөртүү киргизилип жаткан башкы сертификатты каттоо жокко чыгарылды;
д) ушул Тартиптин 43-пунктунда көрсөтүлгөн жаңы башкы сертификат каралып жатканда каттоочу бажы органынын маалымат системасында өзгөртүү киргизилип жаткан башкы сертификат боюнча камсыздоо суммасын резервге коюу жөнүндө маалыматтын болушу;
е) каттоочу бажы органы тарабынан берилген башкы сертификатта көрсөтүлгөн суммадан аз жөнөкөйлөтүүлөрдү эске алып, өзгөртүү киргизилип жаткан башкы сертификатта көрсөтүлгөн сумманын чегинде башкы камсыздоонун резервделбеген калдыгы, (башкы сертификат боюнча камсыздоонун оңдолгон суммасынын);
ж) ушул Тартиптин 43-пунктунда көрсөтүлгөн жаңы башкы сертификаттын түзүмү жана форматы Комиссия тарабынан аныкталган сертификаттын түзүмүнө жана форматына ылайык келбейт;
з) ушул Тартиптин 43-пунктунда көрсөтүлгөн жаңы башкы сертификатта аталган пункттун экинчи абзацына ылайык көрсөтүлүүгө тийиш болгон маалымдар камтылган эмес.
46. Өзгөртүү киргизилип жаткан башкы сертификат боюнча камсыздоонун суммасын азайтуудан баш тартуу үчүн негиздер жок болгон учурда каттоочу бажы органы ушул Тартиптин 43-пунктунда көрсөтүлгөн жаңы башкы сертификат маалымат системасына берилген же түшкөн учурдан тартып бажы органынын жумуш убактысынын 15 мүнөтүнүн ичинде төмөнкү иш-аракеттерди жасайт:
а) маалымат системасына өзгөртүү киргизилген башкы сертификат боюнча пайдаланууга мүмкүн болгон сумманын азайышы жөнүндө маалымат киргизет;
б) маалымат системасын пайдаланып ушул Тартиптин 43-пунктунда көрсөтүлгөн жаңы башкы сертификатты берген жакка башкы сертификатка өзгөртүү киргизилгендиги жөнүндө маалымдайт (башкы сертификаттын каттоо номерин, башкы сертификат боюнча пайдаланууга мүмкүн болгон оңдолгон сумманы, өзгөртүү киргизилген датаны жана убакытты көрсөтүп).
          47. Ушул Тартиптин 45-пунктунда каралган өзгөртүү киргизилип жаткан башкы сертификат боюнча камсыздоонун суммасын азайтуудан баш тартуу үчүн негиздердин бири эле болгон учурда каттоочу бажы органы ушул Тартиптин 43-пунктунда көрсөтүлгөн жаңы башкы сертификат маалымат системасына берилген же түшкөн учурдан тартып бажы органынын жумуш убактысынын 15 мүнөтүнөн кечиктирбестен төмөнкү иш-аракеттерди жасайт:
а) маалымат системасына тиешелүү маалыматтарды киргизүү аркылуу өзгөртүүлөр киргизилип жаткан башкы сертификат боюнча камсыздоонун суммасын азайтуудан баш тартат (башкы сертификаттын каттоо номерин, датасын, убактысын жана баш тартуу үчүн негизди көрсөтүп);
б) маалымат системасын пайдаланып ушул Тартиптин 43-пунктунда көрсөтүлгөн жаңы башкы сертификат берген жакка башкы сертификат боюнча камсыздоонун суммасын азайтуу боюнча өзгөртүү киргизүүдөн баш тартуу жөнүндө маалымдайт (башкы сертификаттын каттоо номерин, датасын, убакытсын жана мындай баш тартуу үчүн негизди көрсөтүп).
48. Ушул Тартиптин 37-пунктунун «в» пунктчасында каралган учурда башкы сертификатка өзгөртүүлөрдү киргизүүдө каттоочу бажы органы башкы камсыздоонун эсебинен алымдарды, салыктарды өндүргөндөн кийин 1 жумушчу күндөн кечиктирбестен:
а) маалымат системасына башкы сертификат боюнча пайдаланууга мүмкүн болгон камсыздоо суммасынын азайышы жөнүндө маалымат  киргизет;
б) маалымат системасын пайдаланып башкы сертификат берген жакка башкы сертификатка өзгөртүү киргизүү жөнүндө маалымдайт (башкы сертификаттын каттоо номерин, башкы сертификат боюнча камсыздоонун оңдолгон суммасын, башкы сертификат боюнча пайдаланууга мүмкүн болгон камсыздоо суммасынын азайышынын датасын, убактысын жана себебин көрсөтүп).
_______________

